Σημαντική ανακοίνωση νομικού περιεχομένου

|

52006SC0381

Συσταση της Επιτροπης προς το Συμβουλιο να εξουσιοδοτήσει την Επιτροπή να ξεκινήσει διαπραγματεύσεις επί συμφωνίας μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Κοινότητας σχετικά με τον συντονισμό των προγραμμάτων επισήμανσης της ενεργειακής απόδοσης του γραφειακού εξοπλισμού  /* SEC/2006/0381 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 27.3.2006SEC(2006) 381 τελικόΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟνα εξουσιοδοτήσει την Επιτροπή να ξεκινήσει διαπραγματεύσεις επί συμφωνίας μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Κοινότητας σχετικά με τον συντονισμό των προγραμμάτων επισήμανσης της ενεργειακής απόδοσης του γραφειακού εξοπλισμού1. ΑΙΤΙΟΛΟΓΙΚΗ ΕΚΘΕΣΗ1. Αιτιολόγηση και στόχοι της προτεινόμενης συμφωνίαςΗ παρούσα σύσταση της Επιτροπής προς το Συμβούλιο αφορά την εξουσιοδότηση της Επιτροπής να ξεκινήσει διαπραγματεύσεις επί μιας συμφωνίας με τις ΗΠΑ. η οποία θα καθορίζει τις βάσεις ενός συνδιαχειριζόμενου προγράμματος με σκοπό τη βελτίωση της ενεργειακής απόδοσης του γραφειακού εξοπλισμού, δηλαδή του προγράμματος ENERGY STAR. Από το 2001, η ΕΚ και οι ΗΠΑ εφαρμόζουν από κοινού το ENERGY STAR, πρόγραμμα επισήμανσης της ενεργειακής απόδοσης του γραφειακού εξοπλισμού (υπολογιστών, οθονών, εκτυπωτών, φωτοαντιγραφικών συσκευών, κτλ.) βάσει της συμφωνίας μεταξύ των ΗΠΑ και της ΕΚ[1] η οποία πρόκειται να λήξει τον Ιούνιο του 2006. Η συμφωνία αυτή συνήφθη, εξ ονόματος της ΕΚ, με την απόφαση 2003/269/ΕΚ[2] του Συμβουλίου της 8ης Απριλίου 2003 (η οποία αντικαθιστά την απόφαση 2001/469/ΕΚ του Συμβουλίου της 14ης Μαΐου 2001), και το πρόγραμμα τέθηκε σε εφαρμογή στην Κοινότητα με τον κανονισμό (ΕΚ) αριθ. 2422/2001 του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001[3].Λαμβάνοντας υπόψη τις απόψεις που έχουν διατυπώσει οι εκπρόσωποι των κρατών μελών και τα άλλα ενδιαφερόμενα μέρη στο πλαίσιο του Γραφείου της ΕΚ για το Energy Star, καθώς και την εμπειρία που έχει αποκτηθεί από την πρώτη περίοδο εφαρμογής του προγράμματος ENERGY STAR, η Επιτροπή προτείνει να συνεχισθεί το πρόγραμμα ENERGY STAR για την ΕΚ και να ξεκινήσουν διαπραγματεύσεις με σκοπό τη σύναψη νέας πενταετούς συμφωνίας με τις ΗΠΑ, η οποία να καλύπτει την περίοδο 2006 – 2011.2. Το πρόγραμμα ENERGY STARΗ αποδοτική χρήση της ενέργειας αποτελεί έναν από τους βασικούς πυλώνες της κοινοτικής πολιτικής υπέρ της αειφόρου ενέργειας. Η βελτίωση της ενεργειακής απόδοσης συμβάλλει στην ανταγωνιστικότητα της ευρωπαϊκής οικονομίας, στην προστασία του περιβάλλοντος -δεδομένου ότι μετριάζει την αλλαγή του κλίματος, καθώς και στην ασφάλεια του ενεργειακού εφοδιασμού[4].Ο γραφειακός εξοπλισμός έχει σημαντικό μερίδιο στην κατανάλωση ηλεκτρισμού στην ΕΚ. Σύμφωνα με τις εκτιμήσεις μιας μελέτης που διενεργήθηκε προσφάτως στη Γερμανία, ο γραφειακός εξοπλισμός ευθύνεται για το 5% περίπου της συνολικής κατανάλωσης ηλεκτρισμού[5]. Η κατανάλωση ηλεκτρισμού από τις συσκευές γραφειακού εξοπλισμού μπορεί να αυξηθεί, διότι η τυχόν μείωση της κατανάλωσης στις θέσεις "ετοιμότητας" και "εκτός λειτουργίας" ενδέχεται να υπεραντισταθμιστεί με αυξημένη κατανάλωση ενέργειας στη θέση "λειτουργίας".Για να επιτύχει η ενεργειακή πολιτική τους προαναφερόμενους στόχους ενεργειακής αειφορίας, χρειάζεται να βελτιστοποιηθούν περαιτέρω οι ενεργειακές επιδόσεις του γραφειακού εξοπλισμού. Το πρόγραμμα ENERGY STAR διαμορφώνει ένα κατάλληλο πλαίσιο για τη βελτίωση της ενεργειακής απόδοσης του γραφειακού εξοπλισμού, συντονίζοντας τα συστήματα επισήμανσης της ενεργειακής απόδοσης των προϊόντων γραφειακού εξοπλισμού στις ΗΠΑ και στην ΕΚ. Το πρόγραμμα ENERGY STAR, το οποίο αποτελεί ιδιοκτησία της Υπηρεσίας Προστασίας του Περιβάλλοντος των Η.Π.Α (US Environmental Protection Agency - EPA), εφαρμόζεται και από άλλους σημαντικούς εμπορικούς εταίρους παγκοσμίως (όπως η Ιαπωνία, ο Καναδάς, η Αυστραλία, η Νότιος Κορέα, κτλ.).Το πρόγραμμα ENERGY STAR προσφέρει στους κατασκευαστές γραφειακού εξοπλισμού τη δυνατότητα να καταχωρίζουν, σε εθελοντική βάση, τα προϊόντα εκείνα που πληρούν τις απαιτήσεις ενεργειακής απόδοσης (τεχνικές προδιαγραφές) που ορίζει το πρόγραμμα και να χρησιμοποιούν το σήμα/λογότυπο ENERGY STAR για εμπορικούς σκοπούς. Απώτερος στόχος του προγράμματος είναι να υποστηρίξει και να προωθήσει, μεταξύ των δημόσιων προμηθευτών και των καταναλωτών, την αγορά ενεργειακά αποδοτικών συσκευών και την ενεργειακά αποδοτική χρήση του εξοπλισμού.3. Υφιστάμενες διατάξεις στον τομέα που αφορά η προτεινόμενη συμφωνίαΗ αρχική συμφωνία μεταξύ των ΗΠΑ και της ΕΚ θα λήξει τον Ιούνιο του 2006. Οποιαδήποτε νέα συμφωνία θα πρέπει να συνεκτιμά και να αξιοποιεί την εμπειρία που έχει αποκτηθεί από την εφαρμογή του προγράμματος ENERGY STAR στην ΕΚ κατά το διάστημα μεταξύ 2001 και 2005. Η αξιολόγηση αυτής της αρχικής περιόδου εφαρμογής συνοψίζεται στην “Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την εκτέλεση του προγράμματος ENERGY STAR στην Ευρωπαϊκή Κοινότητα κατά τη χρονική περίοδο 2001 – 2005”.Η οδηγία 92/75/ΕΟΚ[6] για την ένδειξη της κατανάλωσης ενέργειας και λοιπών πόρων των οικιακών συσκευών με την επισήμανση και την παροχή ομοιόμορφων πληροφοριών σχετικά με τα προϊόντα παρέχει ένα πλαίσιο για την υποχρεωτική επισήμανση των ενεργειακών επιδόσεων των “οικιακών” συσκευών. Ο κανονισμός με τον οποίο τέθηκε σε εφαρμογή το πρόγραμμα ENERGY STAR προβλέπει ένα εθελοντικό σύστημα επισήμανσης περιοριζόμενο στον γραφειακό εξοπλισμό. Ο γραφειακός εξοπλισμός χρησιμοποιείται όλο και περισσότερο στον οικιακό τομέα και μπορεί συνεπώς να υπαχθεί στο πεδίο εφαρμογής της οδηγίας 92/75/ΕΚ. Η οδηγία 92/75/ΕΟΚ ωστόσο δεν αποτελεί το καταλληλότερο νομικό μέσο για την επισήμανση της ενεργειακής απόδοσης του γραφειακού εξοπλισμού για τους εξής λόγους:-  στον κλάδο του γραφειακού εξοπλισμού, ο ταχύς ρυθμός καινοτομίας και οι ταχείς κύκλοι ανάπτυξης προϊόντων προσφέρουν σημαντικές δυνατότητες εξοικονόμησης ενέργειας οι οποίες μπορούν να αξιοποιηθούν κατά τον καλύτερο τρόπο με την ταχεία αναπροσαρμογή των κριτηρίων ενεργειακής απόδοσης·-  ο συντονισμός των προσπαθειών που καταβάλλουν τα κράτη μέλη και η Κοινότητα με εκείνες των κυριότερων εμπορικών τους εταίρων παγκοσμίως για την επισήμανση της ενεργειακής απόδοσης του γραφειακού εξοπλισμού ελαχιστοποιεί το κόστος για τους κατασκευαστές, τους πωλητές και μεταπωλητές, και στη συνέχεια για τους αγοραστές και τους χρήστες του γραφειακού εξοπλισμού.Η οδηγία 2005/32/ΕΚ[7] θεσπίζει ένα πλαίσιο για τον καθορισμό απαιτήσεων οικολογικού σχεδιασμού όσον αφορά τα προϊόντα που καταναλώνουν ενέργεια. Η έννοια του οικολογικού σχεδιασμού αφορά μεν τη φάση σχεδιασμού των προϊόντων αλλά λαμβάνει υπόψη όλη τη διάρκεια του κύκλου ζωής τους. Η ενεργειακή απόδοση αποτελεί σημαντική αλλά όχι τη μοναδική πτυχή του οικολογικού σχεδιασμού. Παρότι στα πλαίσια των μέτρων οικολογικού σχεδιασμού είναι δυνατό να καθορίζονται, για ένα δεδομένο προϊόν, ελάχιστες απαιτήσεις περιβαλλοντικών επιδόσεων, και ιδίως ελάχιστες απαιτήσεις ενεργειακής απόδοσης, το πρόγραμμα ENERGY STAR έχει στόχο να στρέψει την αγορά προς μια υψηλότερη ενεργειακή απόδοση και να δώσει κίνητρα στους κατασκευαστές να βελτιστοποιούν τις ενεργειακές επιδόσεις του γραφειακού εξοπλισμού. Κατά συνέπεια, το πρόγραμμα ENERGY STAR και τα δυνητικά μέτρα οικολογικού σχεδιασμού είναι συμπληρωματικά για τα προϊόντα εκείνα που καλύπτονται και από τα δύο συστήματα, ενώ οι σημαντικές μεταξύ τους συνέργειες μπορούν να αξιοποιηθούν για τη μείωση του κόστους (π.χ. κοινές μέθοδοι μέτρησης, μελέτες, κτλ.).4. Διαβουλεύσεις με τους άμεσα ενδιαφερομένους για το ENERGY STAR 2001 – 2005Δυνάμει της επί του παρόντος ισχύουσας συμφωνίας, η Επιτροπή, ως διαχειριστικός φορέας, είναι υπεύθυνη για την εφαρμογή του προγράμματος ENERGY STAR, με την υποστήριξη ενός συμβουλευτικού οργάνου – του Γραφείου της ΕΚ για το Energy Star (ECESB). Η Επιτροπή κλήθηκε να αξιολογήσει τη λειτουργία της συμφωνίας κατά την αρχική αυτή πενταετή περίοδο και να διατυπώσει συμπεράσματα ως προς την πιθανή ανανέωση της συμφωνίας, σε διαβούλευση με το ECESB και την US EPA.Η Επιτροπή πραγματοποίησε διαβουλεύσεις με τα κράτη μέλη, τις χώρες ΕΖΕΣ (οι οποίες προσχώρησαν στο πρόγραμμα το 2004) και τα άμεσα ενδιαφερόμενα μέρη, και ιδίως με κατασκευαστές γραφειακού εξοπλισμού και ενώσεις τους, εμπειρογνώμονες σε θέματα μετασχηματισμού της αγοράς (ενεργειακές υπηρεσίες των κρατών μελών), περιβαλλοντικές ΜΚΟ (π.χ. το WWF) και οργανώσεις καταναλωτών (ANEC), στα πλαίσια των συνεδριάσεων του ECESB και των τεχνικών του υπο-ομάδων. Επιπλέον, η Επιτροπή διοργάνωσε ειδική επιστημονική ημερίδα (Φρανκφούρτη, Απρίλιος 2004) όπου συζητήθηκε η γενική βασική γραμμή του προγράμματος ENERGY STAR για τον γραφειακό εξοπλισμό.Όλα τα άμεσα ενδιαφερόμενα μέρη τάσσονται υπέρ της σύναψης μιας νέας συμφωνίας Energy Star με τις ΗΠΑ, ζητούν δε μια πιο αποτελεσματική εφαρμογή του προγράμματος στην ΕΚ. Ειδικότερα, λαμβανομένων υπόψη του άκρως καινοτόμου χαρακτήρα και των ταχέων κύκλων ανάπτυξης των προϊόντων γραφειακού εξοπλισμού, πρέπει να απλοποιηθεί η διαδικασία επικαιροποίησης των τεχνικών προδιαγραφών, και κατ'αυτό τον τρόπο να διασφαλιστούν η αποτελεσματικότητα και η αξιοπιστία του προγράμματος, οι οποίες εξαρτώνται σε μεγάλο βαθμό από το επίπεδο των τεχνικών προδιαγραφών απονομής του λογότυπου ENERGY STAR. Tα άμεσα ενδιαφερόμενα μέρη θεωρούν συνεπώς ότι, καταρχήν, οι τεχνικές προδιαγραφές που θα καθοριστούν πρέπει να είναι τέτοιες ώστε κατά τη στιγμή ορισμού των κριτηρίων ποσοστό μόνο περίπου 25% των διαθέσιμων μοντέλων στην αγορά να είναι κατάλληλα για την απονομή του σήματος σε αυτά.Κατά τη συνεδρίαση της 2ας Δεκεμβρίου 2005, τα μέρη που εκπροσωπούνται στο ECESB ενέκριναν την πρόταση των υπηρεσιών της Επιτροπής για συνέχιση στην ΕΚ της εφαρμογής του προγράμματος ENERGY STAR για μια δεύτερη περίοδο. Το ECESB υποστήριξε ευρέως τα έγγραφα εργασίας που παρουσιάστηκαν, στα οποία λαμβάνονται υπόψη οι προαναφερόμενες τροποποιήσεις.5 . Πρόταση της Επιτροπής για ανανέωση της συμφωνίας ENERGY STAR με τις ΗΠΑΜε βάση τα ανωτέρω, η Επιτροπή προτείνει να συνεχισθεί η συμμετοχή της ΕΚ στο πρόγραμμα ENERGY STAR για τους εξής λόγους:-  Η αποδοτική χρήση της ενέργειας αποτελεί έναν από τους βασικούς πυλώνες του αειφόρου ενεργειακού εφοδιασμού στην ΕΚ. Στην Πράσινη Βίβλο της Επιτροπής σχετικά με την ενεργειακή απόδοση αναφέρονται τα εξής μείζονα οφέλη από την αποδοτική χρήση της ενέργειας: εξασφάλιση της ανταγωνιστικότητας της ευρωπαϊκής βιομηχανίας που επωφελείται από μειωμένες δαπάνες για ενέργεια, προστασία του περιβάλλοντος λόγω της περιστολής των εκπομπών διοξειδίου του άνθρακα την οποία προκαλεί η ενεργειακή χρήση, ασφάλεια του ενεργειακού εφοδιασμού λόγω της μείωσης της ενεργειακής ζήτησης και, τοιουτοτρόπως, μείωση της εξάρτησης από τις εισαγωγές ενέργειας.-  Ο γραφειακός εξοπλισμός έχει σημαντικό μερίδιο στην κατανάλωση ηλεκτρισμού στην ΕΚ. Αν δεν ληφθούν μέτρα, η κατανάλωση ηλεκτρισμού από τις συσκευές γραφειακού εξοπλισμού μπορεί να αυξηθεί, διότι η τυχόν μείωση της κατανάλωσης στις θέσεις "ετοιμότητας" και "εκτός λειτουργίας" ενδέχεται να υπεραντισταθμιστεί με αυξημένη κατανάλωση ενέργειας στη θέση "λειτουργίας". Για να επιτευχθούν οι στόχοι που προσδιορίζονται στην Πράσινη Βίβλο για την ενεργειακή απόδοση, χρειάζεται να βελτιστοποιηθούν περαιτέρω οι ενεργειακές επιδόσεις του γραφειακού εξοπλισμού.-  Το κοινοτικό πρόγραμμα ENERGY STAR παρέχει ένα πλαίσιο για τον συντονισμό των προσπαθειών που καταβάλλουν τα κράτη μέλη της ΕΚ για τη βελτίωση της ενεργειακής απόδοσης του γραφειακού εξοπλισμού. Απαιτείται συντονισμένη προσέγγιση για να ελαχιστοποιηθούν οι αρνητικές επιπτώσεις στη βιομηχανία και το εμπόριο, επειδή τυχόν εθνικές ασυντόνιστες απαιτήσεις θα συνεπάγονταν επιπρόσθετο κόστος στους κατασκευαστές, στο εμπορικό κύκλωμα και, κατά συνέπεια, στους αγοραστές και χρήστες γραφειακού εξοπλισμού.-  Ο γραφειακός εξοπλισμός αποτελεί αντικείμενο παγκόσμιου εμπορίου και γι’ αυτό τα μέτρα για τη βελτιστοποίηση της ενεργειακής του απόδοσης πρέπει να εφαρμόζονται σε συνεργασία με εταίρους και ιθύνοντες λήψης αποφάσεων που δραστηριοποιούνται στον παγκόσμιο στίβο. Μια εναρμονισμένη προσέγγιση μειώνει το κόστος εφαρμογής του προγράμματος και αποτρέπει το ενδεχόμενο δημιουργίας σύγχυσης μεταξύ των καταναλωτών. Το πρόγραμμα ENERGY STAR παρέχει ένα πλαίσιο για τον συντονισμό των δράσεων βελτίωσης της ενεργειακής απόδοσης του γραφειακού εξοπλισμού με εκείνες που αναπτύσσονται στις ΗΠΑ, την Ιαπωνία, την Κορέα και άλλες καίριας σημασίας αγορές. Το πρόγραμμα ENERGY STAR, το οποίο αποτελεί ιδιοκτησία της U.S. EPA και του οποίου την ευθύνη διαχείρισης έχει η Ευρωπαϊκή Επιτροπή για λογαριασμό της ΕΚ και του ΕΟΧ, αποτελεί συνεπώς την καταλληλότερη πλατφόρμα εφαρμογής μέτρων με στόχο τη βελτίωση της ενεργειακής απόδοσης του γραφειακού εξοπλισμού μέσω της επισήμανσης.-  Το εθελοντικό πρόγραμμα ENERGY STAR τυγχάνει ευρείας αποδοχής εκ μέρους των κατασκευαστών. Επιπλέον, στις ΗΠΑ είναι σημαντικό για τις δημόσιες προμήθειες, επειδή στις δραστηριότητες δημόσιων προμηθειών πρέπει να τηρούνται οι σχετικές τεχνικές προδιαγραφές. Αναμένεται συνεπώς ότι οι τεχνικές προδιαγραφές ENERGY STAR - μετά από ορισμένο χρονικό διάστημα - θα πληρούνται από μεγάλο ποσοστό του εξοπλισμού που διατίθεται στην αγορά. Ως εκ τούτου, μπορεί να επιτευχθεί σημαντική εξοικονόμηση ενέργειας υπό τον όρο ότι οι τεχνικές προδιαγραφές είναι απαιτητικές (π.χ. καλύπτοντας ποσοστό 25% των μοντέλων, όπως υποδεικνύεται στις διαπραγματευτικές οδηγίες του παραρτήματος) κατά τον χρόνο καθορισμού των κριτηρίων. Η Επιτροπή θεωρεί ότι οι εισηγήσεις των κοινοτικών εμπειρογνωμόνων είναι σημαντικές και συμβάλλουν στη διατύπωση συνεπών και απαιτητικών τεχνικών προδιαγραφών.-  Μολονότι δεν είναι δυνατό να ποσοτικοποιηθεί η έκταση στην οποία συνέβη αυτό, οι υπηρεσίες της Επιτροπής θεωρούν ότι το πρόγραμμα ENERGY STAR για τον γραφειακό εξοπλισμό συνέβαλε στη βελτίωση της ενεργειακής απόδοσης του γραφειακού εξοπλισμού που πωλείται στην ΕΕ. Εντούτοις, εξακολουθούν να υπάρχουν σημαντικές δυνατότητες βελτίωσης των ενεργειακών επιδόσεων του γραφειακού εξοπλισμού κατά οικονομικώς συμφέροντα τρόπο. Ο ταχύς ρυθμός καινοτομίας και οι ταχείς κύκλοι ανάπτυξης των προϊόντων απαιτούν μέσα υψηλής ευελιξίας, όπως π.χ. εθελοντικά συστήματα επισήμανσης, τα οποία μπορούν να προσαρμόζονται ταχύτερα στις εξελίξεις της τεχνολογίας και της αγοράς.-  Το πρόγραμμα ενισχύει τη διαφάνεια της αγοράς στον τομέα του γραφειακού εξοπλισμού, ιδίως όσον αφορά τις ενεργειακές επιδόσεις του γραφειακού εξοπλισμού. Αυτό αποτελεί προϋπόθεση για τις δραστηριότητες με στόχο την παρακίνηση τόσο των καταναλωτών όσο και του τριτογενούς τομέα και των αρμόδιων για τις δημόσιες προμήθειες αρχών να συνεκτιμούν κατά την απόφαση αγοράς την ενεργειακή απόδοση και το συνολικό κόστος ιδιοκτησίας του προϊόντος, συμπεριλαμβανομένων των δαπανών για την κατανάλωση ρεύματος. Ειδικότερα, η βάση δεδομένων ENERGY STAR την οποία διαχειρίζονται η EPA και η Επιτροπή μπορεί να χρησιμοποιηθεί από τις εθνικές, περιφερειακές και τοπικές αρχές ως βάση για την προώθηση ιδιαίτερα αποδοτικού, από ενεργειακή άποψη, γραφειακού εξοπλισμού.Προτείνεται συνεπώς να λάβουν χώρα διαπραγματεύσεις με την κυβέρνηση των ΗΠΑ επί μιας νέας συμφωνίας για μια δεύτερη πενταετή περίοδο. Ο χρονικός αυτός περιορισμός της διάρκειας ισχύος της νέας συμφωνίας θα προσφέρει σε όλα τα ενδιαφερόμενα μέρη την ελευθερία να επανεξετάσουν τα πλεονεκτήματα του προγράμματος ENERGY STAR ως πολιτικού μέσου για την περαιτέρω βελτίωση της ενεργειακής απόδοσης του γραφειακού εξοπλισμού.2. ΣΥΣΤΑΣΗΜε βάση τα ανωτέρω, η Επιτροπή συνιστά στο Συμβούλιο1. να εξουσιοδοτήσει την Επιτροπή να διαπραγματευθεί συμφωνία μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Κοινότητας σχετικά με τον συντονισμό των προγραμμάτων επισήμανσης της ενεργειακής απόδοσης του γραφειακού εξοπλισμού ;2. δεδομένου ότι σύμφωνα με τη Συνθήκη η Επιτροπή θα διεξαγάγει τις εν λόγω διαπραγματεύσεις εξ ονόματος της Ευρωπαϊκής Κοινότητας, να ορίσει μια ειδική επιτροπή που θα επικουρήσει την Επιτροπή στο έργο της αυτό ;3. να εκδώσει τις συνημμένες στην παρούσα σύσταση διαπραγματευτικές οδηγίες.ΠΑΡΑΡΤΗΜΑΟΔΗΓΙΕΣ ΔΙΑΠΡΑΓΜΑΤΕΥΣΗΣ1. Η Επιτροπή μεριμνά ώστε το σχέδιο συμφωνίας να περιέχει τις διατάξεις που παρατίθενται κατωτέρω. Οι προκαταρκτικές αυτές διατάξεις εκπονήθηκαν στα πλαίσια των διερευνητικών συζητήσεων με την Υπηρεσία Προστασίας του Περιβάλλοντος των ΗΠΑ, όπως προβλέπεται στο άρθρο XII παράγραφος 2 της επί του παρόντος ισχύουσας συμφωνίας[8].-  Γενικές αρχέςΤα συμβαλλόμενα μέρη χρησιμοποιούν ένα κοινό σύνολο προδιαγραφών ενεργειακής απόδοσης και ένα κοινό λογότυπο με στόχο την καθιέρωση σταθερών στόχων για τους κατασκευαστές, μεγιστοποιώντας έτσι το αποτέλεσμα των μεμονωμένων προσπαθειών τους όσον αφορά την προσφορά και τη ζήτηση παρόμοιων τύπων προϊόντων.Τα συμβαλλόμενα μέρη χρησιμοποιούν το κοινό λογότυπο για την αναγνώριση των πιστοποιημένων ενεργειακώς αποδοτικών τύπων προϊόντων του παραρτήματος Γ.Τα συμβαλλόμενα μέρη λαμβάνουν πρόνοια ώστε οι κοινές προδιαγραφές να ενθαρρύνουν τη διαρκή βελτίωση της ενεργειακής απόδοσης, λαμβάνοντας υπόψη τις πιο προηγμένες τεχνικές πρακτικές της αγοράς.Οι κοινές προδιαγραφές διατυπώνονται κατά τρόπο ώστε να αντιπροσωπεύουν ποσοστό όχι ανώτερο του 25% των καλύτερων μοντέλων για τα οποία υπάρχουν δεδομένα κατά τον χρόνο καθορισμού των προδιαγραφών, λαμβάνοντας επίσης υπόψη και άλλους παράγοντες.-  ΟρισμοίΓια τους σκοπούς της παρούσας συμφωνίας, νοούνται ως:"ENERGY STAR": το καταχωρισμένο υπηρεσιακό σήμα των ΗΠΑ που περιγράφεται στο παράρτημα Α και αποτελεί ιδιοκτησία της Υπηρεσίας Προστασίας του Περιβάλλοντος των Ηνωμένων Πολιτειών (United States Environmental Protection Agency ,"U.S. EPA")·"κοινό λογότυπο": το καταχωρισμένο στις ΗΠΑ σήμα πιστοποίησης που περιγράφεται στο παράρτημα Α και αποτελεί ιδιοκτησία της U.S. EPA·“σήματα ENERGY STAR”: η ονομασία και το κοινό λογότυπο “ENERGY STAR”, καθώς και οποιεσδήποτε παραλλαγές των σημάτων αυτών που μπορεί να δημιουργηθούν ή να τροποποιηθούν από τους διαχειριστικούς φορείς ή τους συμμετέχοντες στο πρόγραμμα, όπως αυτοί ορίζονται κατωτέρω, περιλαμβανομένης της ένδειξης ή της σήμανσης που περιέχεται στο παράρτημα Α της παρούσας συμφωνίας·"πρόγραμμα επισήμανσης ENERGY STAR": πρόγραμμα το οποίο διαχειρίζεται διαχειριστικός φορέας χρησιμοποιώντας τις κοινές προδιαγραφές ενεργειακής απόδοσης, σήματα και κατευθυντήριες γραμμές που πρέπει να εφαρμόζονται στους πιστοποιημένους τύπους προϊόντων·"συμμετέχοντες στο πρόγραμμα": κατασκευαστές, πωλητές, ή μεταπωλητές που πωλούν πιστοποιημένα ενεργειακώς αποδοτικά προϊόντα πληρούντα τις προδιαγραφές του προγράμματος επισήμανσης ENERGY STAR και οι οποίοι έχουν επιλέξει να συμμετάσχουν στο πρόγραμμα αυτό είτε καταχωριζόμενοι είτε συνάπτοντας συμφωνία με τον διαχειριστικό φορέα οποιουδήποτε συμβαλλόμενου μέρους·"κοινές προδιαγραφές": οι εφαρμοστέες απαιτήσεις ενεργειακής απόδοσης και επίδοσης, περιλαμβανομένων των μεθόδων δοκιμών που παρατίθενται στο παράρτημα Γ, που χρησιμοποιούνται από τους διαχειριστικούς φορείς και τους συμμετέχοντες στο πρόγραμμα για τον προσδιορισμό της καταλληλότητας των ενεργειακώς αποδοτικών προϊόντων για το κοινό λογότυπο.-  Διαχειριστικοί φορείςΚάθε συμβαλλόμενο μέρος ορίζει έναν διαχειριστικό φορέα που είναι υπεύθυνος για την εφαρμογή της παρούσας συμφωνίας ("διαχειριστικοί φορείς"). Η Ευρωπαϊκή Κοινότητα ορίζει ως διαχειριστικό φορέα της την Επιτροπή των Ευρωπαϊκών Κοινοτήτων ("Επιτροπή"). Οι Ηνωμένες Πολιτείες της Αμερικής ορίζουν ως διαχειριστικό φορέα τους την U.S. EPA.-  Διαχείριση του προγράμματος επισήμανσης ENERGY STARΚάθε διαχειριστικός φορέας διαχειρίζεται το πρόγραμμα επισήμανσης ENERGY STAR για τους τύπους ενεργειακώς αποδοτικών προϊόντων που απαριθμούνται στο παράρτημα Γ, υπό τους όρους και τις προϋποθέσεις που μνημονεύονται στην παρούσα συμφωνία. Η διαχείριση του προγράμματος περιλαμβάνει την καταχώριση των συμμετεχόντων στο πρόγραμμα σε εθελοντική βάση, την τήρηση καταλόγων με τους συμμετέχοντες στο πρόγραμμα και τα προϊόντα που πληρούν τις προδιαγραφές καθώς και την εφαρμογή των όρων των κατευθυντήριων γραμμών για την ορθή χρήση της ονομασίας και του κοινού λογοτύπου ENERGY STAR, που παρατίθενται στο παράρτημα Β.Το πρόγραμμα επισήμανσης ENERGY STAR χρησιμοποιεί τις κοινές προδιαγραφές που παρατίθενται στο παράρτημα Γ.Κάθε διαχειριστικός φορέας αναλαμβάνει τα έξοδα για το σύνολο των δραστηριοτήτων του στα πλαίσια της παρούσας συμφωνίας.-  Συμμετοχή στο πρόγραμμα επισήμανσης ENERGY STARΚάθε κατασκευαστής, πωλητής ή μεταπωλητής μπορεί να συμμετέχει στο πρόγραμμα επισήμανσης ENERGY STAR, εφόσον καταχωρισθεί ως συμμετέχων στο πρόγραμμα από τον διαχειριστικό φορέα οποιουδήποτε συμβαλλόμενου μέρους.Οι συμμετέχοντες στο πρόγραμμα μπορούν να χρησιμοποιούν το κοινό λογότυπο για την επισήμανση πιστοποιημένων προϊόντων που έχουν υποβληθεί σε δοκιμές στις εγκαταστάσεις τους ή από ανεξάρτητο εργαστήριο δοκιμών και τα οποία πληρούν τις κοινές προδιαγραφές που καθορίζονται στο παράρτημα Γ· μπορούν επίσης να προβαίνουν σε πιστοποίηση της καταλληλότητας των προϊόντων με ίδια μέσα.Η καταχώριση ενός συμμετέχοντος στο πρόγραμμα επισήμανσης ENERGY STAR από τον διαχειριστικό φορέα ενός συμβαλλόμενου μέρους, αναγνωρίζεται από τον διαχειριστικό φορέα του άλλου συμβαλλόμενου μέρους.Για να διευκολύνεται η αναγνώριση των συμμετεχόντων στο πρόγραμμα επισήμανσης ENERGY STAR σύμφωνα με την προηγούμενη παράγραφο, οι διαχειριστικοί φορείς συνεργάζονται ώστε να τηρούν κοινούς καταλόγους όλων των συμμετεχόντων στο πρόγραμμα, καθώς και των προϊόντων που κρίνονται κατάλληλα για το κοινό λογότυπο.Παρά τις διαδικασίες πιστοποίησης με ίδια μέσα που προβλέπονται στη δεύτερη παράγραφο της παρούσας ενότητας, κάθε διαχειριστικός φορέας διατηρεί το δικαίωμα δοκιμής ή οποιουδήποτε άλλου ελέγχου των προϊόντων που πωλούνται ή έχουν πωληθεί στο έδαφός του (όσον αφορά την Επιτροπή, στα εδάφη των κρατών μελών της Ευρωπαϊκής Κοινότητας) προκειμένου να διαπιστώνει εάν η πιστοποίηση των προϊόντων έχει πραγματοποιηθεί σύμφωνα με τις κοινές προδιαγραφές που καθορίζονται στο παράρτημα Γ. Οι διαχειριστικοί φορείς ευρίσκονται σε συνεχή επικοινωνία και συνεργασία, ώστε να διασφαλίζεται ότι όλα τα προϊόντα που φέρουν το κοινό λογότυπο πληρούν τις κοινές προδιαγραφές που καθορίζονται στο παράρτημα Γ.-  Συντονισμός του προγράμματος μεταξύ των συμβαλλομένων μερώνΤα συμβαλλόμενα μέρη συγκροτούν τεχνική επιτροπή για τον έλεγχο της εφαρμογής της παρούσας συμφωνίας, η οποία απαρτίζεται από εκπροσώπους των αντίστοιχων διαχειριστικών φορέων τους.Κατ'αρχήν, η τεχνική επιτροπή συνέρχεται κάθε χρόνο και πραγματοποιεί διαβουλεύσεις κατόπιν αιτήσεως ενός από τους διαχειριστικούς φορείς με σκοπό την εξέταση της λειτουργίας και της διαχείρισης του προγράμματος επισήμανσης ENERGY STAR, των κοινών προδιαγραφών που καθορίζονται στο παράρτημα Γ, των καλυπτόμενων προϊόντων, καθώς και της σημειούμενης προόδου όσον αφορά την επίτευξη των στόχων της παρούσας συμφωνίας.Μη συμβαλλόμενα μέρη (περιλαμβανομένων άλλων κυβερνήσεων και εκπροσώπων του βιομηχανικού κλάδου) μπορούν να παρίστανται στις συνεδριάσεις της τεχνικής επιτροπής ως παρατηρητές, εκτός εάν αποφασίσουν άλλως και οι δύο διαχειριστικοί φορείς.-  Καταχώριση των σημάτων ENERGY STARΗ U.S. EPA, ως κάτοχος των σημάτων ENERGY STAR, έχει καταχωρίσει τα σήματα στην Ευρωπαϊκή Κοινότητα ως κοινοτικά εμπορικά σήματα. Η Επιτροπή δεν ζητεί ούτε λαμβάνει οποιαδήποτε καταχώριση των σημάτων ENERGY STAR ή οποιασδήποτε παραλλαγής των σημάτων σε καμία χώρα.Η U.S. EPA αναλαμβάνει τη δέσμευση να μη θεωρεί ως παράβαση των εν λόγω σημάτων τη χρήση, από την Επιτροπή ή από οποιονδήποτε συμμετέχοντα στο πρόγραμμα ο οποίος έχει καταχωρισθεί από την Επιτροπή, της ένδειξης ή της σήμανσης που περιλαμβάνεται στο παράρτημα Α, σύμφωνα με τους όρους της παρούσας συμφωνίας.-  Εφαρμογή και μη συμμόρφωσηΓια την προστασία των σημάτων ENERGY STAR, κάθε διαχειριστικός φορέας διασφαλίζει την ορθή χρήση των σημάτων ENERGY STAR στο έδαφός του (όσον αφορά την Επιτροπή, στα εδάφη των κρατών μελών της Ευρωπαϊκής Κοινότητας). Κάθε διαχειριστικός φορέας διασφαλίζει ότι τα σήματα ENERGY STAR χρησιμοποιούνται μόνο με τη μορφή που εμφανίζεται στο παράρτημα A. Κάθε διαχειριστικός φορέας διασφαλίζει ότι τα σήματα ENERGY STAR χρησιμοποιούνται μόνο με τον τρόπο που καθορίζεται στις κατευθυντήριες γραμμές για την ορθή χρήση της ονομασίας και του κοινού λογοτύπου ENERGY STAR, οι οποίες παρατίθενται στο παράρτημα B.Κάθε διαχειριστικός φορέας διασφαλίζει την ανάληψη άμεσης και κατάλληλης δράσης κατά συμμετέχοντος στο πρόγραμμα, οποτεδήποτε πληροφορείται ότι συμμετέχων στο πρόγραμμα έχει χρησιμοποιήσει παράνομο σήμα ή έχει επιθέσει τα σήματα ENERGY STAR σε προϊόν που δεν πληροί τις κοινές προδιαγραφές που παρατίθενται στο παράρτημα Γ. Οι εν λόγω δράσεις περιλαμβάνουν ενδεικτικά και όχι περιοριστικά:-  γραπτή ενημέρωση του συμμετέχοντος στο πρόγραμμα σχετικά με τη μη συμμόρφωσή του με τους όρους του προγράμματος επισήμανσης ENERGY STAR·-  κατάρτιση σχεδίου για την επίτευξη συμμόρφωσης, μετά από διαβουλεύσεις· και-  εάν η σχετική συμμόρφωση δεν μπορεί να επιτευχθεί, τερματισμό της καταχώρισης του συμμετέχοντος στο πρόγραμμα, όπως ενδείκνυται.Κάθε διαχειριστικός φορέας διασφαλίζει ότι αναλαμβάνονται όλες οι εύλογες δράσεις για τον τερματισμό της άνευ αδείας χρήσης των σημάτων ENERGY STAR ή της χρήσης ενός παράνομου σήματος από έναν φορέα που δεν έχει την ιδιότητα του συμμετέχοντος στο πρόγραμμα. Οι εν λόγω δράσεις περιλαμβάνουν ενδεικτικά και όχι περιοριστικά:-  ενημέρωση του φορέα που χρησιμοποιεί τα σήματα ENERGY STAR σχετικά με τις απαιτήσεις του προγράμματος επισήμανσης ENERGY STAR και τις κατευθυντήριες γραμμές για την ορθή χρήση της ονομασίας και του κοινού λογοτύπου ENERGY STAR· και-  ενθάρρυνση του φορέα προκειμένου να αποκτήσει την ιδιότητα του συμμετέχοντος στο πρόγραμμα και να καταχωρίσει τα πιστοποιημένα προϊόντα.Κάθε διαχειριστικός φορέας κοινοποιεί αμέσως στον διαχειριστικό φορέα του άλλου συμβαλλόμενου μέρους οποιαδήποτε παράβαση των σημάτων ENERGY STAR έχει υποπέσει στην αντίληψή του, καθώς και τη δράση που αναλαμβάνεται για τον τερματισμό της σχετικής παράβασης.-  Διαδικασίες για την τροποποίηση της συμφωνίας και των παραρτημάτων της Α και Β, καθώς και για την προσθήκη νέων παραρτημάτωνΚάθε διαχειριστικός φορέας μπορεί να προτείνει την τροποποίηση της παρούσας συμφωνίας καθώς και των παραρτημάτων της A και B· μπορεί επίσης να προτείνει νέα παραρτήματα στη συμφωνία.Η προτεινόμενη τροποποίηση γίνεται γραπτώς και συζητείται στην επόμενη συνεδρίαση της τεχνικής επιτροπής, υπό την προϋπόθεση ότι έχει ανακοινωθεί στον άλλο διαχειριστικό φορέα, τουλάχιστον εξήντα ημέρες πριν από την εν λόγω συνεδρίαση.Οι τροποποιήσεις της παρούσας συμφωνίας, των παραρτημάτων της Α και Β, καθώς και οι αποφάσεις για την προσθήκη νέων παραρτημάτων, πρέπει να διενεργούνται με αμοιβαία συμφωνία των διαχειριστικών φορέων.-  Διαδικασίες για την τροποποίηση του παραρτήματος ΓΟ διαχειριστικός φορέας που επιθυμεί την τροποποίηση του παραρτήματος Γ για την αναθεώρηση των υφιστάμενων κοινών προδιαγραφών ή την προσθήκη ενός νέου τύπου προϊόντος ("προτείνων διαχειριστικός φορέας"), ακολουθεί τις διαδικασίες που εκτίθενται στις παραγράφους 1 και 2 του το προηγούμενο τμήμα, και πρέπει να περιλαμβάνει στην πρότασή του:-  αποδείξεις ότι, από την τροποποίηση των προδιαγραφών ή από την προσθήκη του νέου τύπου προϊόντος, θα προκύψει σημαντική εξοικονόμηση ενέργειας·-  κατά περίπτωση, τις απαιτήσεις ενεργειακής κατανάλωσης για διάφορες καταστάσεις λειτουργίας·-  πληροφορίες σχετικά με τα τυποποιημένα πρωτόκολλα δοκιμών που θα χρησιμοποιηθούν για την αξιολόγηση του προϊόντος·-  στοιχεία για την ύπαρξη μη αποκλειστικής τεχνολογίας που θα επιτρέψει την οικονομικώς αποδοτική εξοικονόμηση ενέργειας, χωρίς να επηρεάσει αρνητικά την επίδοση του προϊόντος·-  πληροφορίες για τον υπολογιζόμενο αριθμό μοντέλων προϊόντων που θα πληρούν τις προτεινόμενες προδιαγραφές και το κατά προσέγγιση εκπροσωπούμενο μερίδιο της αγοράς·-  πληροφορίες σχετικά με τις απόψεις των βιομηχανικών ομίλων που ενδέχεται να επηρεασθούν από την προτεινόμενη τροποποίηση· και-  μια προτεινόμενη πρόσφορη ημερομηνία για τις νέες προδιαγραφές, λαμβανομένων υπόψη των κύκλων ζωής των προϊόντων και των προγραμμάτων παραγωγής.Οι προτεινόμενες τροποποιήσεις που γίνονται αποδεκτές και από τους δύο διαχειριστικούς φορείς τίθενται σε ισχύ κατά την ημερομηνία η οποία συμφωνείται από κοινού από τους διαχειριστικούς φορείς.Εάν, μετά την παραλαβή πρότασης που έχει γίνει σύμφωνα με τις παραγράφους 1 και 2 του το προηγούμενο τμήμα, ο άλλος διαχειριστικός φορέας ("αντιτιθέμενος διαχειριστικός φορέας") θεωρεί ότι η πρόταση δεν πληροί τις προϋποθέσεις που καθορίζονται στην παράγραφο 1 ανωτέρω ή διαφωνεί καθ'οιονδήποτε τρόπο με την πρόταση, πρέπει αμέσως (κανονικά έως την επόμενη συνεδρίαση της τεχνικής επιτροπής) να κοινοποιήσει στον προτείνοντα διαχειριστικό φορέα γραπτώς την αντίθεσή του, παραθέτοντας όλες τις διαθέσιμες πληροφορίες για την υποστήριξή της· παραδείγματος χάριν, πληροφορίες που να καταδεικνύουν ότι η πρόταση, αν εγκριθεί, είναι πιθανό:-  να ενισχύσει δυσανάλογα και αθέμιτα τη θέση μιας εταιρείας ή ενός βιομηχανικού ομίλου στην αγορά·-  να υπονομεύσει εν γένει τη συμμετοχή της βιομηχανίας στο πρόγραμμα επισήμανσης ENERGY STAR·-  να έλθει σε αντίθεση με τις νομοθετικές και κανονιστικές διατάξεις του· ή-  να επιβάλει επαχθείς τεχνικές απαιτήσεις.Οι διαχειριστικοί φορείς καταβάλλουν κάθε δυνατή προσπάθεια προκειμένου να καταλήξουν σε συμφωνία σχετικά με την προτεινόμενη τροποποίηση κατά την πρώτη συνεδρίαση της τεχνικής επιτροπής μετά την υποβολή της πρότασης. Εάν οι διαχειριστικοί φορείς αδυνατούν να καταλήξουν σε συμφωνία σχετικά με την προτεινόμενη τροποποίηση κατά την εν λόγω συνεδρίαση της τεχνικής επιτροπής, πρέπει να επιδιώκουν την επίτευξη συμφωνίας γραπτώς πριν από την επόμενη συνεδρίαση της τεχνικής επιτροπής.Εάν, μέχρι το τέλος της επόμενης συνεδρίασης της τεχνικής επιτροπής, τα συμβαλλόμενα μέρη αδυνατούν να καταλήξουν σε συμφωνία, ο προτείνων διαχειριστικός φορέας αποσύρει την πρότασή του· επίσης, όσον αφορά τις προτάσεις αναθεώρησης των υφιστάμενων προδιαγραφών, ο σχετικός τύπος προϊόντων πρέπει να απαλείφεται από το παράρτημα Γ έως την ημερομηνία που συμφωνείται γραπτώς από τους διαχειριστικούς φορείς. Όλοι οι συμμετέχοντες στο πρόγραμμα ενημερώνονται σχετικά με τη μεταβολή αυτή, καθώς και τις ακολουθητέες διαδικασίες για την εφαρμογή της.Κατά την εκπόνηση νέων προδιαγραφών ή την τροποποίηση υφιστάμενων προδιαγραφών, οι διαχειριστικοί φορείς διασφαλίζουν αποτελεσματικό συντονισμό και διαβουλεύσεις μεταξύ τους και με τα οικεία ενδιαφερόμενα μέρη, ιδίως σε ό,τι αφορά το περιεχόμενο των εγγράφων εργασίας και τα χρονοδιαγράμματα.-  Γενικές διατάξειςΗ παρούσα συμφωνία δεν καλύπτει άλλα προγράμματα περιβαλλοντικής επισήμανσης, τα οποία μπορεί να καταρτίζει και να θεσπίζει καθένα από τα συμβαλλόμενα μέρη.Όλες οι δραστηριότητες που αναλαμβάνονται στα πλαίσια της παρούσας συμφωνίας διέπονται από τις εφαρμοστέες νομοθετικές και κανονιστικές διατάξεις καθενός συμβαλλόμενου μέρους και εξαρτώνται από τους διαθέσιμους κατάλληλους πόρους και κεφάλαια.Καμιά διάταξη της παρούσας συμφωνίας δεν θίγει δικαιώματα και υποχρεώσεις οποιουδήποτε συμβαλλόμενου μέρους που απορρέουν από διμερή, περιφερειακή ή πολυμερή συμφωνία στην οποία το συμβαλλόμενο μέρος έχει προσχωρήσει πριν από την έναρξη ισχύος της παρούσας συμφωνίας.Με την επιφύλαξη των άλλων διατάξεων της παρούσας συμφωνίας, κάθε διαχειριστικός φορέας μπορεί να εφαρμόζει προγράμματα επισήμανσης για τύπους προϊόντων που δεν περιλαμβάνονται στο παράρτημα Γ. Παρά τις άλλες διατάξεις της παρούσας συμφωνίας, κανένα από τα συμβαλλόμενα μέρη δεν παρεμποδίζει την εισαγωγή, εξαγωγή, πώληση ή διανομή οποιουδήποτε προϊόντος λόγω του ότι φέρει τα σήματα ενεργειακής απόδοσης του διαχειριστικού φορέα του άλλου συμβαλλόμενου μέρους.-  Έναρξη ισχύος και διάρκειαΗ παρούσα συμφωνία αρχίζει να ισχύει από την ημερομηνία κατά την οποία κάθε συμβαλλόμενο μέρος θα έχει κοινοποιήσει στο άλλο γραπτώς ότι έχουν ολοκληρωθεί οι αντίστοιχες εσωτερικές του διαδικασίες που απαιτούνται για την έναρξη ισχύος της συμφωνίας.Η παρούσα συμφωνία παραμένει σε ισχύ για περίοδο πέντε ετών. Τουλάχιστον ένα έτος πριν από τη λήξη αυτής της περιόδου, τα συμβαλλόμενα μέρη συνέρχονται για να συζητήσουν την ανανέωση της παρούσας συμφωνίας.-  ΛύσηΕκάτερο των συμβαλλομένων μερών δύναται να προβεί σε καταγγελία της παρούσας συμφωνίας ανά πάσα στιγμή, κατόπιν γραπτής προειδοποίησης τριών μηνών στο άλλο συμβαλλόμενο μέρος.Σε περίπτωση καταγγελίας ή μη ανανέωσης της παρούσας συμφωνίας, οι διαχειριστικοί φορείς ενημερώνουν όλους τους καταχωρισμένους συμμετέχοντες στο πρόγραμμα για την οριστική παύση του κοινού προγράμματος. Εξάλλου, οι διαχειριστικοί φορείς ενημερώνουν όλους τους συμμετέχοντες στο πρόγραμμα τους οποίους έχουν αυτοί καταχωρίσει ότι οι διαχειριστικοί φορείς ενδέχεται να συνεχίσουν τις δραστηριότητες επισήμανσης στα πλαίσια δύο χωριστών ανεξάρτητων προγραμμάτων. Στην περίπτωση αυτή, το πρόγραμμα επισήμανσης της Ευρωπαϊκής Κοινότητας δεν θα χρησιμοποιεί τα σήματα ENERGY STAR. Η Επιτροπή διασφαλίζει ότι η ίδια, τα κράτη μέλη της Ευρωπαϊκής Κοινότητας και οι καταχωρισμένοι από την ίδια συμμετέχοντες στο πρόγραμμα παύουν να χρησιμοποιούν τα σήματα ENERGY STAR από την ημερομηνία που συμφωνείται γραπτώς από τους διαχειριστικούς φορείς. Οι υποχρεώσεις που καθορίζονται στην παρούσα παράγραφο εξακολουθούν να ισχύουν και μετά τη λύση της παρούσας συμφωνίας.-  Παράρτημα A της συμφωνίαςΤο Παράρτημα A ορίζει το κοινό λογότυπο.-  Παράρτημα Β της συμφωνίαςΤο Παράρτημα B περιέχει τις κατευθυντήριες γραμμές για τη χρήση του κοινού λογότυπου.-  Παράρτημα Γ της συμφωνίαςΤο Παράρτημα Γ περιέχει τις κοινές τεχνικές προδιαγραφές για τους τύπους εξοπλισμού που καλύπτει η συμφωνία – δηλαδή για υπολογιστές, οθόνες υπολογιστών, συσκευές απεικόνισης (εκτυπωτές, φωτοαντιγραφικές συσκευές, σαρωτές, πολυλειτουργικές συσκευές), συσκευές φαξ, συσκευές γραμματοσήμανσης – στην πλέον πρόσφατη έκδοση που διατίθεται κατά τον χρόνο υπογραφής της συμφωνίας.2. Η Επιτροπή ενημερώνει το Συμβούλιο σχετικά με την έκβαση των διαπραγματεύσεων και, εφόσον χρειάζεται, σχετικά με οιοδήποτε πρόβλημα ενδεχομένως προκύψει κατά τη διάρκεια των διαπραγματεύσεων. [1] ΕΕ L 172 της 26.6.2001, σ. 3[2] ΕΕ L 99 της 17.4.2003, σ. 47[3] ΕΕ L 332 της 15.12.2001, σ. 1[4] Πράσινη Βίβλος με τίτλο "Ενεργειακή απόδοση ή περισσότερα αποτελέσματα με λιγότερα μέσα", COM(2005) 265 τελικό του Ιουνίου 2005[5] “Technical and legal application possibilities of the compulsory labelling of the standby consumption of electrical household and office appliances”, Fraunhofer-Institute for Systems and Innovation Research, Karlsruhe, Munich, Dresden, June 2005[6] ΕΕ L 297 της 13.10.1992, σ. 16[7] ΕΕ L 191 της 22.7.2005, σ. 29[8] ΕΕ L 172 της 26.06.2001, σ. 3.


title: 2014/663/EΕ: Σύσταση της Επιτροπής, της 11ης Σεπτεμβρίου 2014 , για την τροποποίηση του παραρτήματος της σύστασης 2013/711/EE για τη μείωση της παρουσίας διοξινών, φουρανίων και πολυχλωριωμένων διφαινυλίων (PCB) στις ζωοτροφές και τα τρόφιμα  Κείμενο που παρουσιάζει ενδιαφέρον για τον ΕΟΧ

text:
               13.9.2014

               EL

               Επίσημη Εφημερίδα της Ευρωπαϊκής Ένωσης

               L 272/17

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 11ης Σεπτεμβρίου 2014
   για την τροποποίηση του παραρτήματος της σύστασης 2013/711/EE για τη μείωση της παρουσίας διοξινών, φουρανίων και πολυχλωριωμένων διφαινυλίων (PCB) στις ζωοτροφές και τα τρόφιμα
   (Κείμενο που παρουσιάζει ενδιαφέρον για τον ΕΟΧ)

      (2014/663/EΕ)

   Η ΕΥΡΩΠΑÏΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Για να ενθαρρυνθεί μια προδραστική προσέγγιση για τη μείωση των διοξινών και των παρόμοιων με τις διοξίνες PCB στα τρόφιμα και τις ζωοτροφές, καθορίστηκαν επίπεδα δράσης για τις διοξίνες και τα παρόμοια με τις διοξίνες PCB με τη σύσταση 2013/711/ΕΕ της Επιτροπής (1).

               (2)

               Είναι σκόπιμο να εναρμονιστεί το επίπεδο δράσης για παρόμοια με τις διοξίνες PCB στις αργίλους που χρησιμοποιούνται ως συμπλήρωμα διατροφής με το επίπεδο δράσης που ισχύει για τις ίδιες αργίλους που προορίζονται για ζωοτροφές, όπως ορίζεται στην οδηγία 2002/32/ΕΚ του Ευρωπαϊκού Κοινοβουλίου και του Συμβουλίου (2), και να ευθυγραμμιστεί το επίπεδο δράσης για τις διοξίνες και τα παρόμοια με τις διοξίνες PCB στα δημητριακά που προορίζονται για ανθρώπινη κατανάλωση με τα επίπεδα δράσης που ισχύουν για δημητριακά που προορίζονται για τις ζωοτροφές.

               (3)

               Έχει διαπιστωθεί ότι οι ελαιούχοι σπόροι είναι μολυσμένοι με διοξίνες και παρόμοια με τις διοξίνες PCB αλλά, ενώ καθορίστηκε το επίπεδο δράσης για τους ελαιούχους σπόρους που προορίζονται για ζωοτροφές, δεν καθορίστηκε τέτοιο επίπεδο για τους ελαιούχους σπόρους που προορίζονται για κατανάλωση από τον άνθρωπο. Ως εκ τούτου, είναι σκόπιμο να καθοριστούν τα επίπεδα δράσης για τις διοξίνες και τα παρόμοια με τις διοξίνες PCB σε ελαιούχους σπόρους που προορίζονται για κατανάλωση από τον άνθρωπο.

               (4)

               Για αποξηραμένα φρούτα και λαχανικά (συμπεριλαμβανομένων των αποξηραμένων αρωματικών φυτών), είναι σκόπιμο να εφαρμόζονται ειδικοί συντελεστές συγκέντρωσης για την ξήρανση, όπως προβλέπεται στο άρθρο 2 του κανονισμού (ΕΚ) αριθ. 1881/2006 της Επιτροπής (3).

               (5)

               Συνεπώς, η σύσταση 2013/711/ΕΕ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Το παράρτημα της σύστασης 2013/711/ΕΕ αντικαθίσταται από το παράρτημα της παρούσας σύστασης.

      Βρυξέλλες, 11 Σεπτεμβρίου 2014.

            Για την Επιτροπή

         Tonio BORG

            Μέλος της Επιτροπής

      (1)  Σύσταση 2013/711/ΕΕ της Επιτροπής, της 3ης Δεκεμβρίου 2013, για τη μείωση της παρουσίας διοξινών, φουρανίων και πολυχλωριωμένων διφαινυλίων (PCB) στις ζωοτροφές και τα τρόφιμα (ΕΕ L 323 της 4.12.2013, σ. 37).

      (2)  Οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές (ΕΕ L 140 της 30.5.2002, σ. 10).

      (3)  Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5).

      ΠΑΡΑΡΤΗΜΑ

            «ΠΑΡΑΡΤΗΜΑ
            Για τους σκοπούς του παρόντος παραρτήματος, εφαρμόζονται οι ακόλουθοι ορισμοί:

                        α)

                        “Διοξίνες + φουράνια (WHO-TEQ)” είναι το άθροισμα πολυχλωριωμένων διβενζο-p-διοξινών (PCDD) και πολυχλωριωμένων διβενζοφουρανίων (PCDF), εκφρασμένο ως συγκέντρωση ισοδυνάμου τοξικότητας του Παγκόσμιου Οργανισμού Υγείας (ΠΟΥ), με τη χρησιμοποίηση των συντελεστών ισοδυνάμου τοξικότητας του ΠΟΥ (WHO-TEF)·

                        β)

                        “Παρόμοια με διοξίνες PCB (WHO-TEQ)” είναι το άθροισμα πολυχλωριωμένων διφαινυλίων (PCB), εκφραζόμενο ως συγκέντρωση ισοδυνάμου τοξικότητας του ΠΟΥ, με τη χρησιμοποίηση των συντελεστών ισοδυνάμου τοξικότητας του ΠΟΥ (WHO-TEF).

                        γ)

                        “WHO-TEF” είναι οι συντελεστές ισοδυνάμου τοξικότητας του Παγκόσμιου Οργανισμού Υγείας (ΠΟΥ) για την εκτίμηση της επικινδυνότητας για τον άνθρωπο με βάση τα συμπεράσματα της συνεδρίασης εμπειρογνωμόνων του διεθνούς προγράμματος για την ασφάλεια των χημικών ουσιών (IPCS) του Παγκόσμιου Οργανισμού Υγείας, που διεξήχθη στη Γενεύη τον Ιούνιο του 2005 [Martin van den Berg et al., “The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds”. Toxicological Sciences 93(2), 223-241 (2006)].

                        ΤΡΟΦΙΜΑ

                        ΕΠΙΠΕΔΟ ΔΡΑΣΗΣ ΓΙΑ ΔΙΟΞΙΝΕΣ + ΦΟΥΡΑΝΙΑ (WHO-TEQ) (1)

                        ΕΠΙΠΕΔΟ ΔΡΑΣΗΣ ΓΙΑ ΠΑΡΟΜΟΙΑ ΜΕ ΤΙΣ ΔΙΟΞΙΝΕΣ PCB (WHO-TEQ) (1)

                        Κρέας και προϊόντα με βάση το κρέας (εξαιρουμένων των βρώσιμων εντοσθίων) (2) των ακόλουθων ζώων:

                                    —

                                    βοοειδή και πρόβατα

                                    —

                                    πουλερικά

                                    —

                                    χοίροι

                              Μείγματα από λίπη

                        1,75 pg/g λίπους (3)

                        1,25 pg/g λίπους (3)

                        0,75 pg/g λίπους (3)

                        1,00 pg/g λίπους (3)

                        1,75 pg/g λίπους (3)

                        0,75 pg/g λίπους (3)

                        0,50 pg/g λίπους (3)

                        0,75 pg/g λίπους (3)

                        Σάρκα ψαριών ιχθυοτροφείου και προϊόντα ψαριών ιχθυοτροφείου

                        1,50 pg/g νωπού προϊόντος

                        2,50 pg/g νωπού προϊόντος

                        Νωπό γάλα (2) και γαλακτοκομικά προϊόντα (2), συμπεριλαμβανομένων των λιπαρών ουσιών του βουτύρου

                        1,75 pg/g λίπους (3)

                        2,00 pg/g λίπους (3)

                        Αυγά κότας και προϊόντα με βάση τα αυγά (2)

                        1,75 pg/g λίπους (3)

                        1,75 pg/g λίπους (3)

                        Άργιλοι ως συμπλήρωμα διατροφής

                        0,50 pg/g νωπού προϊόντος

                        0,50 pg/g νωπού προϊόντος

                        Σιτηρά και ελαιούχοι σπόροι

                        0,50 pg/g νωπού προϊόντος

                        0,35 pg/g νωπού προϊόντος

                        Φρούτα, λαχανικά (συμπεριλαμβανομένων των νωπών αρωματικών φυτών) (4)

                        0,30 pg/g νωπού προϊόντος

                        0,10 pg/g νωπού προϊόντος

         (1)  Ανώτατα όρια συγκέντρωσης: τα ανώτατα όρια συγκέντρωσης υπολογίζονται βάσει της παραδοχής ότι όλες οι τιμές των διαφόρων ομοειδών ουσιών που είναι μικρότερες από το όριο προσδιορισμού είναι ίσες με το όριο προσδιορισμού.

         (2)  Τα τρόφιμα απαριθμούνται σ' αυτή την κατηγορία όπως καθορίζεται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).

         (3)  Τα επίπεδα δράσης δεν ισχύουν για τρόφιμα που περιέχουν λίπος σε ποσοστό μικρότερο από 2 %.

         (4)  Για αποξηραμένα φρούτα και αποξηραμένα λαχανικά (συμπεριλαμβανομένων των αποξηραμένων αρωματικών φυτών), εφαρμόζεται το άρθρο 2 του κανονισμού (ΕΚ) αριθ. 1881/2006. Για τα αποξηραμένα βότανα, πρέπει να ληφθεί υπόψη συντελεστής συγκέντρωσης 7 μετά την ξήρανση.»


Avis juridique important

|

32000H0225

2000/225/ΕΚ: Σύσταση του Συμβουλίου, της 13ης Μαρτίου 2000, για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ) για το οικονομικό έτος 1998

Επίσημη Εφημερίδα αριθ. L 071 της 18/03/2000 σ. 0026 - 0026

ΣΥΣΤΑΣΗ ΤΟΥ ΣΥΜΒΟΥΛΙΟΥτης 13ης Μαρτίου 2000για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ) για το οικονομικό έτος 1998(2000/225/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την τέταρτη σύμβαση ΑΚΕ-ΕΟΚ, που υπογράφηκε στη Λομέ στις 15 Δεκεμβρίου 1989, όπως τροποποιήθηκε τελευταία από τη συμφωνία που υπογράφηκε στο Μαυρίκιο στις 4 Νοεμβρίου 1995,την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με την σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα(1),την εσωτερική συμφωνία για τη χρηματοδότηση και τη διαχείριση των ενισχύσεων της Κοινότητας(2), που υπεγράφη στις Βρυξέλλες στις 16 Ιουλίου 1990, και ιδίως το άρθρο 33 παράγραφος 3,τον δημοσιονομικό κανονισμό της 29ης Ιουλίου 1991 για το έβδομο Ευρωπαϊκό Ταμείο Ανάπτυξης(3), και ιδίως τα άρθρα 69 έως 77,Έχοντας εξετάσει το λογαριασμό διαχείρισης και τον ισολογισμό της λειτουργίας του Ευρωπαϊκού Ταμείου Ανάπτυξης (1989) (έβδομο ΕΤΑ), που εγκρίθηκαν στις 31 Δεκεμβρίου 1998, καθώς και την έκθεση του Ελεγκτικού Συνεδρίου για το οικονομικό έτος 1998, που συνοδεύεται από τις απαντήσεις της Επιτροπής(4),Εκτιμώντας τα ακόλουθα:(1) Δυνάμει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Ανάπτυξης (1989) (έβδομο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου.(2) Η εκτέλεση των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ), εκ μέρους της Επιτροπής, κατά το οικονομικό έτος 1998, ήταν στο σύνολό της ικανοποιητική,ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ), για το οικονομικό έτος 1998.Βρυξέλλες, 13 Μαρτίου 2000.Για το ΣυμβούλιοΟ ΠρόεδροςJ. PINA MOURA(1) ΕΕ L 263 της 19.9.1991, σ. 1.(2) ΕΕ L 229 της 17.8.1991, σ. 288.(3) ΕΕ L 266 της 21.9.1991, σ. 1.(4) ΕΕ C 349 της 3.12.1999, σ. 181.


Avis juridique important

|

32003H0878

Σύσταση του Συμβουλίου, της 2ας Δεκεμβρίου 2003, σχετικά με τον προσυμπτωματικό έλεγχο του καρκίνου

Επίσημη Εφημερίδα αριθ. L 327 της 16/12/2003 σ. 0034 - 0038

Σύσταση του Συμβουλίουτης 2ας Δεκεμβρίου 2003σχετικά με τον προσυμπτωματικό έλεγχο του καρκίνου(2003/878/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 152 παράγραφος 4 δεύτερο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας τα ακόλουθα:(1) Το άρθρο 152 της συνθήκης προβλέπει ότι η δράση της Κοινότητας, η οποία συμπληρώνει τις εθνικές πολιτικές, αποβλέπει στη βελτίωση της δημόσιας υγείας καθώς και στην πρόληψη της ανθρώπινης ασθένειας σε όλες τις μορφές της και στην αποτροπή των πηγών κινδύνου για την ανθρώπινη υγεία. H δράση αυτή καλύπτει τον αγώνα ενάντια στις σημαντικότερες μάστιγες της υγείας, μέσω της προώθησης της έρευνας για τις αιτίες τους, τη μετάδοσή τους και την πρόληψή τους, καθώς και την πληροφόρηση και την εκπαίδευση σε θέματα υγείας. Η κοινοτική δράση στον τομέα της δημόσιας υγείας πρέπει να σέβεται πλήρως της αρμοδιότητες των κρατών μελών για την οργάνωση και την παροχή υγειονομικών υπηρεσιών και ιατρικής περίθαλψης.(2) Η περαιτέρω ανάπτυξη προγραμμάτων προσυμπτωματικού ελέγχου του καρκίνου πρέπει να υλοποιηθεί σύμφωνα με το εθνικό δίκαιο και τις εθνικές και περιφερειακές αρμοδιότητες για την οργάνωση και την παροχή υγειονομικών υπηρεσιών και ιατρικής περίθαλψης.(3) Ο καρκίνος αποτελεί μείζονα νόσο και αιτία θανάτου σε όλη την Ευρώπη, συμπεριλαμβανομένων των μελλοντικών κρατών μελών. Υπολογίζεται ότι το 1998 εμφανίστηκαν στην Ευρωπαϊκή Ένωση 1580096 νέα κρούσματα καρκίνου, εκτός από τους καρκίνους του δέρματος πλην του μελανώματος. Από αυτά, το 1,4 % ήταν καρκίνοι του τραχήλου της μήτρας, το 13 % καρκίνοι του μαστού, το 14 % καρκίνοι του παχέος εντέρου και του ορθού και το 9 % καρκίνοι του προστάτη. Ο καρκίνος του τραχήλου της μήτρας και ο καρκίνος του μαστού αποτέλεσαν το 3 % και 29 % αντίστοιχα των νέων κρουσμάτων καρκίνου στις γυναίκες, και ο καρκίνος του προστάτη το 17 % των νέων κρουσμάτων καρκίνου στους άνδρες.(4) Οι αρχές που διέπουν τον προσυμπτωματικό έλεγχο ως εργαλείο για την πρόληψη των χρόνιων μη μεταδοτικών ασθενειών δημοσιεύθηκαν από την Παγκόσμια Οργάνωση Υγείας το 1968 και από το Συμβούλιο της Ευρώπης το 1994. Τα δύο αυτά έγγραφα, σε συνδυασμό με την τρέχουσα βέλτιστη πρακτική για καθέναν από τους τομείς του προσυμπτωματικού ελέγχου του καρκίνου, αποτελούν τη βάση των παρουσών συστάσεων.(5) Επιπλέον, οι παρούσες συστάσεις βασίζονται στις "Συστάσεις για τον προσυμπτωματικό έλεγχο του καρκίνου" της συμβουλευτικής επιτροπής για την πρόληψη του καρκίνου, σε συνδυασμό με την πείρα που αποκομίσθηκε στο πλαίσιο των διαφόρων δράσεων που υποστήριξε το πρόγραμμα "Η Ευρώπη κατά του καρκίνου", κατά τις οποίες η ευρωπαϊκή συνεργασία βοήθησε, παραδείγματος χάρη, τα προγράμματα προσυμπτωματικού ελέγχου του καρκίνου υψηλής ποιότητας να παράσχουν αποτελεσματικές ευρωπαϊκές κατευθυντήριες γραμμές βέλτιστης πρακτικής και να προστατεύσουν τον πληθυσμό από την υποβάθμιση της ποιότητας του προσυμπτωματικού ελέγχου.(6) Μεταξύ των σημαντικών παραγόντων που πρέπει να αξιολογηθούν πριν αποφασιστεί υλοποίηση σε ολόκληρο τον πληθυσμό συμπεριλαμβάνονται, μεταξύ άλλων, η συχνότητα εφαρμογής του προσυμπτωματικού ελέγχου καθώς και άλλες εθνικές ή περιφερειακές επιδημιολογικές ιδιαιτερότητες.(7) Ο προσυμπτωματικός έλεγχος επιτρέπει τη διάγνωση μορφών καρκίνου σε πρώιμο στάδιο εξάπλωσης ή ενδεχομένως ακόμα και προτού εξαπλωθεί. Ορισμένες βλάβες μπορούν να θεραπευθούν αποτελεσματικότερα στην περίπτωση αυτή και οι ασθενείς μπορούν να ελπίζουν σε ίαση. Ο κυριότερος δείκτης αποτελεσματικότητας του προσυμπτωματικού ελέγχου είναι η μείωση της ειδικής θνησιμότητας λόγω της νόσου. Όπως στην περίπτωση του καρκίνου του τραχήλου της μήτρας, οι καρκινικές πρόδρομοι ανιχνεύονται, η δε μείωση των κρουσμάτων καρκίνου του τραχήλου της μήτρας μπορεί να θεωρηθεί ως ιδιαίτερα χρήσιμος δείκτης.(8) Υπάρχουν ενδείξεις για την αποτελεσματικότητα του προσυμπτωματικού ελέγχου για τον καρκίνο του μαστού και τον καρκίνο του παχέος εντέρου και του ορθού, που προέρχονται από τυχαιοποιημένες δοκιμές, και για τον καρκίνο του τραχήλου της μήτρας, που προέρχονται από μελέτες παρατήρησης.(9) Ωστόσο, ο προσυμπτωματικός έλεγχος συνίσταται στην εξέταση ατόμων για νόσους των οποίων τα συμπτώματα δεν έχουν εκδηλωθεί. Πέρα από τα ευεργετικά του αποτελέσματα στην ειδική θνησιμότητα λόγω της νόσου, ο προσυμπτωματικός έλεγχος μπορεί επίσης να έχει αρνητικές συνέπειες στον ελεγχόμενο πληθυσμό. Οι υπεύθυνοι για την παροχή ιατρικής περίθαλψης θα πρέπει να γνωρίζουν όλα τα ενδεχόμενα οφέλη και τους κινδύνους του προσυμπτωματικού ελέγχου για μια συγκεκριμένη περιοχή εκδήλωσης καρκίνου πριν δρομολογήσουν νέα προγράμματα προσυμπτωματικού ελέγχου του καρκίνου στον πληθυσμό. Επιπλέον, για το σημερινό ενημερωμένο κοινό, είναι επίσης αναγκαίο να παρουσιάζονται αυτά τα οφέλη και οι κίνδυνοι κατά τρόπο που να επιτρέπει στους πολίτες να αποφασίζουν οι ίδιοι εάν θα συμμετάσχουν στα προγράμματα προσυμπτωματικού ελέγχου.(10) Πριν ληφθούν αποφάσεις για την εφαρμογή προγραμμάτων προσυμπτωματικού ελέγχου του καρκίνου πρέπει να λαμβάνονται υπόψη δεοντολογικές, νομικές, κοινωνικές, ιατρικές, οργανωτικές και οικονομικές πτυχές.(11) Οι ειδικές ανάγκες των ατόμων που ενδέχεται να παρουσιάζουν υψηλότερο κίνδυνο καρκινοπάθειας για συγκεκριμένους λόγους (όπως βιολογικούς, γενετικούς, οφειλόμενους στον τρόπο ζωής και περιβαλλοντικούς, συμπεριλαμβανομένων των επαγγελματικών).(12) Τα οφέλη για τη δημόσια υγεία και η υψηλή σχέση κόστους/αποτελεσματικότητας των προγραμμάτων προσυμπτωματικού ελέγχου επιτυγχάνονται εάν το πρόγραμμα εφαρμόζεται συστηματικά, καλύπτει το σύνολο του στοχευόμενου πληθυσμού και ακολουθεί τις κατευθυντήριες γραμμές βέλτιστης πρακτικής.(13) Η σχέση κόστους/αποτελεσματικότητας στον προσυμπτωματικό έλεγχο του καρκίνου εξαρτάται από πολλούς παράγοντες, όπως η επιδημιολογία και η οργάνωση και παροχή υγειονομικής περίθαλψης.(14) Η συστηματική υλοποίηση απαιτεί οργάνωση με σύστημα αρχικής επαφής και περαιτέρω παρακολούθησης (call/recall system) και με την εξασφάλιση της ποιότητας σε όλα τα επίπεδα, καθώς και αποτελεσματικές και κατάλληλες υπηρεσίες διάγνωσης, αγωγής και μεταθεραπευτικής παρακολούθησης σύμφωνα με κατευθυντήριες γραμμές βασισμένες σε στοιχεία.(15) Για την εφαρμογή οργανωμένων προγραμμάτων προσυμπτωματικού ελέγχου, είναι απαραίτητη η χρήση κεντρικών συστημάτων δεδομένων που να περιλαμβάνουν κατάλογο με όλες τις κατηγορίες των ατόμων τα οποία θα αποτελέσουν στόχο του προγράμματος προσυμπτωματικού ελέγχου, καθώς και στοιχεία σχετικά με όλες τις δοκιμασίες προσυμπτωματικού ελέγχου, την αξιολόγηση και τις τελικές διαγνώσεις.(16) Όλες οι διαδικασίες συλλογής, αποθήκευσης, μετάδοσης και ανάλυσης των δεδομένων στα σχετικά ιατρικά μητρώα πρέπει να είναι πλήρως σύμφωνες με το επίπεδο προστασίας που προβλέπεται στην οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών(1), καθώς και να είναι πλήρως σύμφωνες με τις σχετικές διατάξεις των κρατών μελών για τη διαχείριση και την επεξεργασία δεδομένων υγείας κατά τα οριζόμενα στο άρθρο 8 της οδηγίας.(17) Ο προσυμπτωματικός έλεγχος ποιότητας περιλαμβάνει την ανάλυση της διαδικασίας και των αποτελεσμάτων του προσυμπτωματικού ελέγχου και την ταχεία υποβολή των αποτελεσμάτων αυτών στον πληθυσμό και τους υπευθύνους για τον προσυμπτωματικό έλεγχο.(18) Η ανάλυση αυτή διευκολύνεται εάν η βάση δεδομένων του προσυμπτωματικού ελέγχου μπορεί να συνδεθεί με μητρώα δεδομένων του καρκίνου και με βάσεις δεδομένων για τη θνησιμότητα.(19) Η κατάλληλη κατάρτιση του προσωπικού αποτελεί προϋπόθεση για τη διεξαγωγή προσυμπτωματικού ελέγχου υψηλής ποιότητας.(20) Έχουν καθοριστεί ειδικοί δείκτες επιδόσεων για τον προσυμπτωματικό έλεγχο του καρκίνου. Οι δείκτες αυτοί θα πρέπει να παρακολουθούνται τακτικά.(21) Θα πρέπει να διατίθενται επαρκείς ανθρώπινοι και οικονομικοί πόροι προκειμένου να εξασφαλίζεται η σωστή οργάνωση και ο έλεγχος της ποιότητας σε όλα τα κράτη μέλη.(22) Πρέπει να εξασφαλιστεί ισότιμη πρόσβαση στον προσυμπτωματικό έλεγχο, λαμβανομένης δεόντως υπόψη της ανάγκης να στοχοθετούνται συγκεκριμένες κοινωνικοοικονομικές ομάδες.(23) Αποτελεί δεοντολογική, νομική και κοινωνική προϋπόθεση να προσφέρεται ο προσυμπτωματικός έλεγχος του καρκίνου σε πλήρως ενημερωμένα ασυμπτωματικά άτομα μόνον εάν ο προσυμπτωματικός έλεγχος έχει αποδειχθεί ότι μειώνει την ειδική θνησιμότητα λόγω της νόσου, εάν τα οφέλη και οι κίνδυνοι είναι δεόντως γνωστοί, και εάν η σχέση κόστους/αποτελεσματικότητας του προσυμπτωματικού ελέγχου είναι αποδεκτή.(24) Οι μέθοδοι προσυμπτωματικού ελέγχου που πληρούν ήδη αυτές τις αυστηρές απαιτήσεις παρατίθενται στο παράρτημα.(25) Καμία δοκιμασία προσυμπτωματικού ελέγχου, εκτός από αυτές που παρατίθενται στο παράρτημα, δεν δικαιολογείται επιστημονικώς να προσφέρεται σε ασυμπτωματικά άτομα στο πλαίσιο ενός οργανωμένου προγράμματος για τον πληθυσμό, προτού αποδειχθεί με τυχαιοποιημένες δοκιμές ότι περιορίζει ιδίως την ειδική θνησιμότητα λόγω της νόσου.(26) Οι δοκιμασίες προσυμπτωματικού ελέγχου που αναφέρονται στο παράρτημα μπορούν να προσφέρονται στον πληθυσμό μόνον στο πλαίσιο ενός οργανωμένου προγράμματος προσυμπτωματικού ελέγχου με εξασφάλιση της ποιότητας σε όλα τα επίπεδα, εφόσον διατίθενται τα ακόλουθα: ορθή πληροφόρηση σχετικά με τα οφέλη και τους κινδύνους, επαρκείς πόροι για τον προσυμπτωματικό έλεγχο, παρακολούθηση με συμπληρωματικές διαγνωστικές διαδικασίες και, εάν είναι απαραίτητο, αγωγή σε όσους λαμβάνουν θετικά αποτελέσματα από τον προσυμπτωματικό έλεγχο.(27) Πρέπει να εξεταστεί σοβαρά το ενδεχόμενο καθιέρωσης των προτεινόμενων δοκιμασιών προσυμπτωματικού ελέγχου του παραρτήματος οι οποίες απέδειξαν την αποτελεσματικότητά τους, η δε απόφαση πρέπει να βασιστεί στις υπάρχουσες επαγγελματικές γνώσεις και τον καθορισμό των προτεραιοτήτων για τους πόρους υγειονομικής περίθαλψης σε έκαστο κράτος μέλος.(28) Από τη στιγμή που υπάρχουν αποδείξεις ότι μια νέα δοκιμασία προσυμπτωματικού ελέγχου είναι αποτελεσματική, ενδέχεται να είναι δυνατή η αξιολόγηση τροποποιημένων δοκιμασιών με τη χρήση άλλων επιδημιολογικά εγκεκριμένων υποκατάστατων παραμέτρων, εάν έχει αποδειχθεί η διαγνωστική αξία των παραμέτρων αυτών.(29) Οι μεθοδολογίες προσυμπτωματικού ελέγχου εξελίσσονται συνεχώς. Η εφαρμογή των συνιστώμενων μεθοδολογιών προσυμπτωματικού ελέγχου πρέπει επομένως να συνοδεύεται από παράλληλες αξιολογήσεις της ποιότητας, της εφαρμοσιμότητας και της οικονομικής αποτελεσματικότητας των νέων μεθόδων, εφόσον αυτό δικαιολογείται από τα διαθέσιμα επιδημιολογικά δεδομένα. Συγκεκριμένα, η διεξαγόμενη έρευνα ενδέχεται να οδηγήσει σε νέες μεθόδους οι οποίες θα μπορούσαν αργότερα να αντικαταστήσουν ή να συμπληρώσουν τις δοκιμασίες που απαριθμούνται στο παράρτημα, ή να εφαρμοστούν σε άλλες μορφές καρκίνων,ΣΥΝΙΣΤΑ ΣΤΑ ΚΡΑΤΗ ΜΕΛΗ:1. Εφαρμογή προγραμμάτων προσυμπτωματικού ελέγχου του καρκίνουα) να παρέχουν αξιόπιστο προσυμπτωματικό έλεγχο του καρκίνου μέσω συστηματικής προσέγγισης του πληθυσμού με εξασφάλιση της ποιότητας σε όλα τα ενδεδειγμένα επίπεδα. Οι δοκιμασίες που θα πρέπει να ληφθούν υπόψη εν προκειμένω περιλαμβάνονται στο παράρτημα·β) να εφαρμόσουν προγράμματα προσυμπτωματικού ελέγχου σύμφωνα με τις ευρωπαϊκές κατευθυντήριες γραμμές βέλτιστης πρακτικής, όπου υπάρχουν, και να διευκολύνουν την περαιτέρω ανάπτυξη βέλτιστης πρακτικής στα προγράμματα υψηλής ποιότητας προσυμπτωματικού ελέγχου του καρκίνου σε εθνικό, και ανάλογα με την περίπτωση, περιφερειακό επίπεδο·γ) να εξασφαλίσουν ότι τα άτομα που συμμετέχουν σε προγράμματα προσυμπτωματικού ελέγχου είναι πλήρως ενημερωμένα σχετικά με τα οφέλη και τους κινδύνους·δ) να εξασφαλίσουν ότι προβλέπονται κατάλληλες συμπληρωματικές διαγνωστικές διαδικασίες, θεραπευτική αγωγή, ψυχολογική στήριξη και μεταθεραπευτική παρακολούθηση σύμφωνα με κατευθυντήριες γραμμές βασισμένες σε στοιχεία για όσους λαμβάνουν θετικά αποτελέσματα από τον προσυμπτωματικό έλεγχο·ε) να διαθέσουν ανθρώπινους και οικονομικούς πόρους προκειμένου να εξασφαλίσουν την κατάλληλη οργάνωση και τον έλεγχο της ποιότητας·στ) να προβούν σε αξιολόγηση και λήψη αποφάσεων σχετικά με την εφαρμογή του προγράμματος προσυμπτωματικού ελέγχου του καρκίνου σε εθνικό ή περιφερειακό επίπεδο ανάλογα με τη βαρύτητα της νόσου και με τους διαθέσιμους πόρους υγειονομικής περίθαλψης, τις παρενέργειες, τη σχέση κόστους/αποτελεσματικότητας του προσυμπτωματικού ελέγχου του καρκίνου, και την πείρα από επιστημονικές δοκιμές και πιλοτικές μελέτες·ζ) να θεσπίσουν σύστημα αρχικής επαφής και περαιτέρω παρακολούθησης και εξασφάλισης της ποιότητας σε όλα τα ενδεδειγμένα επίπεδα σε συνδυασμό με την παροχή κατάλληλων και αποτελεσματικών υπηρεσιών διάγνωσης και θεραπείας και μεταθεραπευτικής παρακολούθησης σύμφωνα με κατευθυντήριες γραμμές βασισμένες σε στοιχεία·η) να εξασφαλίσουν τη δέουσα τήρηση της νομοθεσίας περί προστασίας των δεδομένων, ιδίως όσον αφορά τα προσωπικά δεδομένα υγείας, πριν από την εφαρμογή προγραμμάτων προσυμπτωματικού ελέγχου του καρκίνου.2. Καταχώριση και διαχείριση των δεδομένων προσυμπτωματικού ελέγχουα) να διαθέτουν κεντρικά συστήματα δεδομένων που είναι απαραίτητα για τη διενέργεια οργανωμένων προγραμμάτων προσυμπτωματικού ελέγχου·β) να εξασφαλίσουν με τα κατάλληλα μέσα ότι καλούνται να συμμετάσχουν στο πρόγραμμα όλοι όσοι αποτελούν στόχο του προγράμματος προσυμπτωματικού ελέγχου, μέσω του συστήματος αρχικής επαφής και περαιτέρω παρακολούθησης·γ) να συλλέγουν, να διαχειρίζονται και να αξιολογούν τα δεδομένα από όλες τις δοκιμασίες προσυμπτωματικού ελέγχου, τις αξιολογήσεις και τις τελικές διαγνώσεις·δ) να συλλέγουν, να διαχειρίζονται και να αξιολογούν τα δεδομένα συμμορφούμενα πλήρως με τη σχετική νομοθεσία περί προστασίας των δεδομένων προσωπικού χαρακτήρα.3. Παρακολούθησηα) να παρακολουθούν τακτικά τη διαδικασία και τα αποτελέσματα του οργανωμένου προσυμπτωματικού ελέγχου και να υποβάλλουν τα αποτελέσματα αυτά ταχέως στο κοινό και στο προσωπικό που είναι υπεύθυνο για την παροχή του προσυμπτωματικού ελέγχου·β) να τηρούν τα πρότυπα που καθορίζει το ευρωπαϊκό δίκτυο μητρώων καρκίνου κατά τη δημιουργία και τη διατήρηση των βάσεων δεδομένων προσυμπτωματικού ελέγχου συμμορφούμενα πλήρως προς τη σχετική νομοθεσία περί προστασίας των δεδομένων προσωπικού χαρακτήρα·γ) να παρακολουθούν τα προγράμματα προσυμπτωματικού ελέγχου σε κατάλληλα χρονικά διαστήματα·4. Κατάρτισηνα καταρτίζουν δεόντως το προσωπικό σε όλα τα επίπεδα για να εξασφαλίζεται ότι είναι σε θέση να διεξάγει προσυμπτωματικό έλεγχο υψηλής ποιότητας.5. Συμμετοχήα) να επιδιώκουν υψηλό επίπεδο συμμετοχής, με βάση τη συναίνεση πλήρως ενημερωμένων ατόμων, όταν παρέχεται οργανωμένος προσυμπτωματικός έλεγχος·β) να λάβουν μέτρα για να εξασφαλίζεται ισότιμη πρόσβαση στον προσυμπτωματικό έλεγχο, λαμβάνοντας δεόντως υπόψη την πιθανή ανάγκη να στοχοθετηθούν συγκεκριμένες κοινωνικοοικονομικές ομάδες.6. Εισαγωγή καινοτόμων δοκιμασιών προσυμπτωματικού ελέγχου, λαμβανομένων υπόψη των πορισμάτων στον τομέα της έρευνας διεθνώςα) να εφαρμόζουν νέες δοκιμασίες προσυμπτωματικού ελέγχου του καρκίνου στη συνήθη υγειονομική περίθαλψη, μόνο αφού έχουν αξιολογηθεί με τυχαιοποιημένες ελεγχόμενες δοκιμές·β) να διεξάγουν δοκιμές επιπλέον από τις δοκιμές για τις ειδικές παραμέτρους προσυμπτωματικού ελέγχου και τη θνησιμότητα, για τις επακόλουθες διαδικασίες αγωγής, τα κλινικά πορίσματα, τις παρενέργειες, τη νοσηρότητα και την ποιότητα ζωής·γ) να αξιολογούν το επίπεδο των ενδείξεων σχετικά με τις παρενέργειες νέων μεθόδων με τη συγκέντρωση γνώσεων για τα αποτελέσματα δοκιμών υπό αντιπροσωπευτικές συνθήκες·δ) να εξετάσουν το ενδεχόμενο της εισαγωγής στη συνήθη υγειονομική περίθαλψη νέων ελπιδοφόρων δοκιμασιών προσυμπτωματικού ελέγχου, οι οποίες αξιολογούνται με τυχαιοποιημένες ελεγχόμενες δοκιμές, μόλις προκύψουν πειστικές ενδείξεις και αφού λάβουν υπόψη άλλες συναφείς πτυχές όπως η σχέση κόστους/αποτελεσματικότητας στα διάφορα υγειονομικά συστήματα·ε) να εξετάσουν το ενδεχόμενο της εισαγωγής στη συνήθη υγειονομική περίθαλψη νέων ελπιδοφόρων τροποποιήσεων των καθιερωμένων δοκιμασιών προσυμπτωματικού ελέγχου, όταν αξιολογηθεί επιτυχώς η αποτελεσματικότητα της τροποποίησης, ενδεχομένως με τη χρήση άλλων επιδημιολογικώς εγκεκριμένων υποκατάστατων παραμέτρων.7. Έκθεση εφαρμογής και παρακολούθησηνα υποβάλλουν στην Επιτροπή έκθεση σχετικά με την εφαρμογή της παρούσας σύστασης εντός τριών ετών από την έκδοσή της και, στη συνέχεια, κατόπιν αίτησης της Επιτροπής, με σκοπό να συμβάλουν στην παρακολούθηση της παρούσας σύστασης σε κοινοτικό επίπεδο.ΚΑΛΕΙ ΤΗΝ ΕΠΙΤΡΟΠΗ:1. Να υποβάλει έκθεση σχετικά με την εφαρμογή των προγραμμάτων προσυμπτωματικού ελέγχου του καρκίνου με βάση τις πληροφορίες που παρέχονται από τα κράτη μέλη το αργότερο έως το τέλος του τέταρτου έτους μετά την ημερομηνία έκδοσης της παρούσας σύστασης, για να εξεταστεί ο βαθμός στον οποίον τα προτεινόμενα μέτρα λειτουργούν αποτελεσματικά και για να εξεταστεί η ανάγκη ανάληψης περαιτέρω δράσης.2. Να ενθαρρύνει τη συνεργασία μεταξύ των κρατών μελών στην έρευνα και την ανταλλαγή ορθών πρακτικών όσον αφορά τον προσυμπτωματικό έλεγχο του καρκίνου με σκοπό την ανάπτυξη και την αξιολόγηση νέων μεθόδων προσυμπτωματικού ελέγχου ή τη βελτίωση των υφιστάμενων μεθόδων.3. Να υποστηρίξει την ευρωπαϊκή έρευνα για τον προσυμπτωματικό έλεγχο του καρκίνου, περιλαμβανομένης της επεξεργασίας νέων κατευθυντήριων γραμμών για τον προσυμπτωματικό έλεγχο του καρκίνου και της αναπροσαρμογής των υπαρχουσών.Βρυξέλλες, 2 Δεκεμβρίου 2003.Για το ΣυμβούλιοΟ ΠρόεδροςR. Maroni(1) ΕΕ L 281 της 23.11.1995, σ. 31.ΠΑΡΑΡΤΗΜΑΔΟΚΙΜΑΣΙΕΣ ΠΡΟΣΥΜΠΤΩΜΑΤΙΚΟΥ ΕΛΕΓΧΟΥ ΠΟΥ ΠΛΗΡΟΥΝ ΤΙΣ ΑΠΑΙΤΗΣΕΙΣ ΤΗΣ ΣΥΣΤΑΣΗΣ(1):- τεστ Παπανικολάου για τους καρκινικούς προδρόμους του τραχήλου της μήτρας, όχι πριν από την ηλικία των 20 ετών και όχι αργότερα από την ηλικία των 30 ετών,- μαστογραφία για καρκίνο του μαστού σε γυναίκες ηλικίας 50 έως 69 ετών σύμφωνα με τις ευρωπαϊκές κατευθυντήριες γραμμές για την εξασφάλιση της ποιότητας στη μαστογραφία,- αναζήτηση λανθάνουσας αιμορραγίας στα κόπρανα για τον καρκίνο του παχέος εντέρου και του ορθού σε άνδρες και γυναίκες ηλικίας 50 έως 74 ετών.(1) Τα αναφερόμενα φάσματα ηλικιών πρέπει να θεωρούνται ως μέγιστα φάσματα· ανάλογα με τις εθνικές επιδημιολογικές ενδείξεις και προτεραιότητες, ενδέχεται να ενδείκνυνται μικρότερα φάσματα ηλικιών.


Avis juridique important

|

31973H0157

73/157/ΕΟΚ: Σύσταση της Επιτροπής, της 27ης Απριλίου 1973, που απευθύνεται στην κυβέρνηση της Δανίας σχετικά με το σχέδιο διατάγματος με το οποίο τίθεται σε εφαρμογή ο κανονισμός αριθ. 117/66/ΕΟΚ καθώς και ο κανονισμός (ΕΟΚ) αριθ. 1016/68

Επίσημη Εφημερίδα αριθ. L 182 της 05/07/1973 σ. 0027 - 0027

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


				|

		52015PC0115

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ προκειμένου να τερματιστεί η κατάσταση υπερβολικού δημοσιονομικού ελλείμματος στη Γαλλία /* COM/2015/0115 final */

			   	Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
προκειμένου
να τερματιστεί
η κατάσταση
υπερβολικού
δημοσιονομικού
ελλείμματος
στη Γαλλία
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 126
παράγραφος 7,
Έχοντας
υπόψη τη
σύσταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Σύμφωνα
με το άρθρο 126 της
Συνθήκης για
τη λειτουργία
της Ευρωπαϊκής
Ένωσης (ΣΛΕΕ), τα
κράτη μέλη
αποφεύγουν τα
υπερβολικά
δημοσιονομικά
ελλείμματα.
(2)       Στόχος
του Συμφώνου
Σταθερότητας
και Ανάπτυξης
είναι η υγιής
δημοσιονομική
κατάσταση, ως
μέσο ενίσχυσης
των συνθηκών
για
σταθερότητα
τιμών και
ισχυρή διατηρήσιμη
ανάπτυξη, που
ευνοούν τη
δημιουργία
απασχόλησης.
(3)       Στις 27
Απριλίου 2009, το
Συμβούλιο
αποφάσισε,
σύμφωνα με το
άρθρο 104
παράγραφος 6
της Συνθήκης
για την ίδρυση
της Ευρωπαϊκής
Κοινότητας
(ΣΕΚ), ότι στη Γαλλία
υπήρχε
υπερβολικό
έλλειμμα και
εξέδωσε συστάσεις
για τη
διόρθωση του
υπερβολικού
ελλείμματος το
αργότερο έως
το 2012[1],
σύμφωνα με το
άρθρο 104 παράγραφος
7 της ΣΕΚ και το
άρθρο 3 του
κανονισμού (ΕΚ)
αριθ. 1467/97 του
Συμβουλίου,
της 7ης Ιουλίου
1997, για την
επιτάχυνση και
τη διασαφήνιση
της εφαρμογής
της διαδικασίας
υπερβολικού
ελλείμματος[2].
(4)       Στις 2
Δεκεμβρίου 2009, το
Συμβούλιο
αποφάσισε,
σύμφωνα με το
άρθρο 126
παράγραφος 7
της ΣΛΕΕ, ότι,
παρά το γεγονός
ότι είχαν
ληφθεί
αποτελεσματικά
μέτρα από τις
γαλλικές
αρχές, μετά την
έκδοση της
σύστασης του
Συμβουλίου,
της 27ης
Απριλίου 2009,
συνέβησαν
απρόβλεπτα
αντίξοα
οικονομικά
γεγονότα με
μείζονες αρνητικές
επιπτώσεις για
τα δημόσια
οικονομικά. Κατά
συνέπεια, το
Συμβούλιο
συνέστησε στη
Γαλλία να
διορθώσει το
υπερβολικό της
έλλειμμα, το
αργότερο έως
το 2013.
(5)       Στις 21
Ιουνίου 2013, το
Συμβούλιο
αποφάσισε,
σύμφωνα με το
άρθρο 126
παράγραφος 7
της ΣΛΕΕ, ότι,
παρά το
γεγονός ότι
είχαν ληφθεί
αποτελεσματικά
μέτρα από τις
γαλλικές
αρχές, μετά την
έκδοση της
σύστασης του
Συμβουλίου,
της 2ας
Δεκεμβρίου 2009,
συνέβησαν
απρόβλεπτα
αντίξοα
οικονομικά γεγονότα
με μείζονες
αρνητικές
επιπτώσεις για
τα δημόσια οικονομικά.
Κατά συνέπεια,
το Συμβούλιο
συνέστησε στη
Γαλλία να
διορθώσει το
υπερβολικό της
έλλειμμα, το
αργότερο έως
το 2015.
Προκειμένου να
μειωθεί το έλλειμμα
της γενικής
κυβέρνησης σε
επίπεδο κάτω
από το 3% του ΑΕΠ
κατά τρόπο
αξιόπιστο και
διατηρήσιμο,
διατυπώθηκε
σύσταση στη
Γαλλία α) να
επιτύχει τον στόχο
για ονομαστικό
έλλειμμα ύψους
3,9% του ΑΕΠ το 2013, 3,6% το
2014 και 2,8% το 2015, ο
οποίος
θεωρήθηκε ότι
συνάδει με τη βελτίωση
του
διαρθρωτικού
ισοζυγίου κατά
1,3% του ΑΕΠ το 2013, 0,8% το
2014 και 0,8% το 2015, με
βάση τις
διευρυμένες
εαρινές
προβλέψεις της
Επιτροπής του 2013·
β) να εφαρμόσει
πλήρως τα ήδη εγκριθέντα
μέτρα για το 2013 (1½%
του ΑΕΠ) και να
καθορίσει, να
θεσπίσει και
να εφαρμόσει
ταχέως τα
απαραίτητα
μέτρα
εξυγίανσης για
το 2014 και το 2015,
προκειμένου να
επιτευχθεί η
συνιστώμενη
βελτίωση του
διαρθρωτικού
ισοζυγίου,
προβαίνοντας
ταυτόχρονα,
όπως
προβλέπεται
επί του
παρόντος, σε διεξοδική
επανεξέταση
των κατηγοριών
δαπανών σε όλους
τους υποτομείς
της ευρύτερης
δημόσιας διοίκησης,
περιλαμβανομένης
της κοινωνικής
ασφάλισης και
των φορέων
τοπικής
αυτοδιοίκησης·
γ) να
χρησιμοποιήσει
όλα τα έκτακτα
έσοδα για τη
μείωση του
ελλείμματος. Διατυπώθηκε
επίσης σύσταση
να
εξασφαλίζουν
τα μέτρα
δημοσιονομικής
εξυγίανσης
μόνιμη βελτίωση
του
διαρθρωτικού
ισοζυγίου της
ευρύτερης
δημόσιας
διοίκησης κατά
τρόπο που να
μην ζημιώνει
το δυναμικό
ανάπτυξης.
Στις συστάσεις
του, το
Συμβούλιο
έθεσε ως
προθεσμία την
1η Οκτωβρίου 2013
για τη λήψη
αποτελεσματικών
μέτρων από τη
γαλλική
κυβέρνηση και,
σύμφωνα με το
άρθρο 3
παράγραφος 4α
του κανονισμού
(ΕΚ) αριθ. 1467/97 του
Συμβουλίου,
για την
υποβολή
αναλυτικής
έκθεσης σχετικά
με τη
στρατηγική
εξυγίανσης που
προβλέπεται για
την επίτευξη
των στόχων.
(6)       Στις 15
Νοεμβρίου 2013, η
Επιτροπή
κατέληξε στο
συμπέρασμα
ότι, με βάση τις
εαρινές
προβλέψεις της
Επιτροπής του 2013,
η Γαλλία είχε
αναλάβει
αποτελεσματική
δράση, σύμφωνα
με τη σύσταση
του Συμβουλίου
της 21ης Ιουνίου
2013, προκειμένου
να μειώσει το
έλλειμμα της
ευρύτερης δημόσιας
διοίκησης κάτω
από την τιμή
αναφοράς του 3%
του ΑΕΠ και
έκρινε ότι δεν
ήταν αναγκαία
καμία περαιτέρω
ενέργεια στο
πλαίσιο της
διαδικασίας υπερβολικού
ελλείμματος.
(7)       Σύμφωνα
με το άρθρο 9
παράγραφος 1
και το άρθρο 17
παράγραφος 2
του κανονισμού
(ΕΕ) αριθ. 473/2013, την
1η Οκτωβρίου 2013, η
Γαλλία υπέβαλε
στην Επιτροπή
και στο
Συμβούλιο
πρόγραμμα
οικονομικής
εταιρικής
σχέσης. Το
Συμβούλιο έκρινε,
στη γνώμη που
εξέδωσε στις 10
Δεκεμβρίου,
ότι το
πρόγραμμα
οικονομικής
εταιρικής
σχέσης της Γαλλίας
περιλάμβανε
ένα σύνολο
δημοσιονομικών-διαρθρωτικών
μεταρρυθμίσεων
οι οποίες
επαρκούσαν εν
μέρει για να στηρίξουν
την
αποτελεσματική
και
διατηρήσιμη διόρθωση
του
υπερβολικού
ελλείμματος.
(8)       Στις 5
Μαρτίου 2014, η
Επιτροπή
εξέδωσε
σύσταση σχετικά
με τα μέτρα που
πρέπει να
ληφθούν από τη
Γαλλία προκειμένου
να εξασφαλιστεί
έγκαιρη
διόρθωση του
υπερβολικού της
ελλείμματος.
Στη σύστασή
της, η Επιτροπή
έκρινε ότι η
Γαλλία έπρεπε
να καταβάλει
περαιτέρω προσπάθειες
για να
διασφαλίσει
την πλήρη
συμμόρφωσή της
με τη σύσταση
του Συμβουλίου
της 21ης Ιουνίου 2013.
Στο πρόγραμμα
σταθερότητας
που υπέβαλε
στις 7 Μαΐου 2014, η Γαλλία
περιέγραφε μια
σειρά
πρόσθετων
μέτρων για το 2014.
Λαμβανομένου
επίσης υπόψη
του γεγονότος
ότι η
δημοσιονομική
προσπάθεια που
επιτεύχθηκε το
2013 ήταν
μεγαλύτερη από
την
αναμενόμενη
κατά τον χρόνο
που
διατυπώθηκε η
σύσταση της
Επιτροπής,
θεωρήθηκε ότι
το πρόγραμμα
σταθερότητας
ανταποκρινόταν
εν πολλοίς στη
σύσταση της
Επιτροπής.
(9)       Στις 13
Ιανουαρίου 2015, η
Επιτροπή
υπέβαλε
ανακοίνωση με
τίτλο
«Αξιοποίηση
στο έπακρο της
ελαστικότητας
στο πλαίσιο
των
υφιστάμενων
κανόνων του
Συμφώνου
Σταθερότητας
και Ανάπτυξης»
(COM(2015) 12). Στην
ανακοίνωση
αποσαφηνίζεται
ότι η Επιτροπή
θα λαμβάνει
υπόψη την
ύπαρξη ειδικού
σχεδίου
διαρθρωτικών
μεταρρυθμίσεων,
το οποίο
περιλαμβάνει
λεπτομερείς
και επαληθεύσιμες
πληροφορίες,
καθώς και
αξιόπιστα
χρονοδιαγράμματα
για την
έγκριση και
την υλοποίησή
του, όταν συνιστά
προθεσμία για
τη διόρθωση
του
υπερβολικού ελλείμματος
ή για τη
διάρκεια
ενδεχόμενης
παράτασης της
εν λόγω
προθεσμίας. Η
Επιτροπή θα
παρακολουθεί
εκ του σύνεγγυς
την εφαρμογή
των
μεταρρυθμίσεων.
Σε περίπτωση
αδυναμίας
υλοποίησης, η
Επιτροπή θα
θεωρεί το γεγονός
αυτό
επιβαρυντικό
παράγοντα κατά
την αξιολόγηση
της ανάληψης
αποτελεσματικής
δράσης ως
απόκριση στη
σύσταση που
απευθύνθηκε
στο πλαίσιο
της
διαδικασίας
υπερβολικού
ελλείμματος
και κατά τον
καθορισμό νέας
προθεσμίας για
τη διόρθωση
του
υπερβολικού ελλείμματος.
Η μη ανάληψη
αποτελεσματικής
δράσης θα
οδηγεί σε
εντατικοποίηση
της
διαδικασίας και
σε ενδεχόμενη
αναστολή των
αναλήψεων
υποχρεώσεων/πληρωμών
των ευρωπαϊκών
διαρθρωτικών
και
επενδυτικών
ταμείων. Για τα
κράτη μέλη της
ζώνης του ευρώ,
τούτο σημαίνει
ότι η Επιτροπή
θα συνιστά στο
Συμβούλιο την
επιβολή
προστίμου.
(10)     Σύμφωνα
με το άρθρο 3
παράγραφος 5
του κανονισμού
(ΕΚ) αριθ. 1467/97, το
Συμβούλιο μπορεί
να αποφασίσει,
με σύσταση της
Επιτροπής, να εκδώσει
αναθεωρημένη
σύσταση
δυνάμει του
άρθρου 126
παράγραφος 7
της ΣΛΕΕ, εάν
έχουν ληφθεί
αποτελεσματικά
μέτρα και μετά
την έκδοση της
σύστασης αυτής
προκύψουν
απρόβλεπτα
αντίξοα
οικονομικά
συμβάντα με
μείζονες
αρνητικές
επιπτώσεις για
τα δημόσια
οικονομικά. Η
επέλευση
απρόβλεπτων
αντίξοων
οικονομικών
συμβάντων με
μείζονες
αρνητικές
δημοσιονομικές
επιπτώσεις
αξιολογείται
σε σχέση με τις
οικονομικές
προβλέψεις επί
των οποίων
βασίζεται η σύσταση
του Συμβουλίου.
(11)     Σύμφωνα
με το άρθρο 126
παράγραφος 7
της ΣΛΕΕ και το
άρθρο 3 του
κανονισμού (ΕΚ)
αριθ. 1467/97 του
Συμβουλίου, το Συμβούλιο
υποχρεούται να
απευθύνει
συστάσεις στο
ενδιαφερόμενο
κράτος μέλος
προκειμένου να
τερματίσει την
κατάσταση
υπερβολικού
ελλείμματος
εντός
καθορισμένου
χρονικού
διαστήματος. Στη
σύσταση πρέπει
να καθορίζεται
μέγιστη προθεσμία
έξι μηνών,
προκειμένου το
συγκεκριμένο
κράτος μέλος
να λάβει
αποτελεσματικά
μέτρα για τη
διόρθωση του
υπερβολικού
ελλείμματος, η
οποία μπορεί
να περιοριστεί
στους τρεις
μήνες.
Επιπλέον, με τη
σύσταση για τη
διόρθωση του
υπερβολικού
ελλείμματος,
το Συμβούλιο
πρέπει να
καλεί το
ενδιαφερόμενο
κράτος μέλος να
επιτύχει
ετήσιους
δημοσιονομικούς
στόχους οι
οποίοι, με βάση
τις προβλέψεις
στις οποίες
βασίζεται η
σύσταση,
συνεπάγονται
μια ελάχιστη
ετήσια
βελτίωση του διαρθρωτικού
ισοζυγίου,
ήτοι του
κυκλικά προσαρμοσμένου
ισοζυγίου,
εξαιρουμένων
των έκτακτων και
λοιπών
προσωρινών
μέτρων, κατά
τουλάχιστον 0,5% του
ΑΕΠ, ως σημείο
αναφοράς.
(12)     Στο
έγγραφο
εργασίας των
υπηρεσιών της
Επιτροπής της
29ης Μαΐου 2013, οι
υπηρεσίες της
Επιτροπής
προέβλεπαν ότι
η γαλλική
οικονομία θα
συρρικνωθεί
κατά 0,1% το 2013 και
στη συνέχεια
θα εμφανίσει
ανάπτυξη κατά 0,6%
και 1,1%, το 2014 και το
2015, αντιστοίχως.
Επιπλέον, στις
εαρινές προβλέψεις
της Επιτροπής
του 2013, στις
οποίες βασιζόταν
το σενάριο που
καθορίζεται
στο έγγραφο
εργασίας της
29ης Μαΐου 2013, ο
εναρμονισμένος
δείκτης τιμών καταναλωτή
(ΕνΔΤΚ)
αναμενόταν να
αυξηθεί κατά 1,2%
το 2013 και κατά 1,7% το
2014. Οι εν λόγω
προβλέψεις
ανάπτυξης και
πληθωρισμού
χρησιμοποιήθηκαν
ως βάση για τη
σύσταση του
Συμβουλίου
βάσει του άρθρου 126
παράγραφος 7.
Το 2013, η αύξηση
του ΑΕΠ τελικά
απεδείχθη
ελαφρώς
υψηλότερη από
την
αναμενόμενη από
την Επιτροπή,
καθώς το ΑΕΠ
αυξήθηκε κατά 0,3%.
Από την άλλη
πλευρά, ο ΕνΔΤΚ
αυξήθηκε μόνο
κατά 1,0%.
(13)     Στις
χειμερινές
προβλέψεις της
Επιτροπής του 2015
υπολογίζεται
ότι το ΑΕΠ
αυξήθηκε κατά 0,4%
το 2014, κατά 0,2 ε.μ.
κάτω από τα
προβλεπόμενα
στο βασικό
σενάριο στο
οποίο
στηριζόταν η
σύσταση ΔΥΕ. Η
αύξηση του ΑΕΠ
εκτιμάται ότι
τροφοδοτήθηκε
κυρίως από την
αύξηση των
αποθεμάτων, τη
δημόσια και
την ιδιωτική
κατανάλωση,
ενώ αναμένεται
να έχουν μειωθεί
οι επενδύσεις
και οι καθαρές
εξαγωγές.
Συγκριτικά,
κατά τον χρόνο
που
διατυπώθηκε η
σύσταση, αναμενόταν
να αυξηθούν οι
επενδύσεις το 2014,
χάρη στη
βελτίωση της εμπιστοσύνης
των
επιχειρήσεων,
ενώ η
εξωτερική ζήτηση
προβλεπόταν
ότι θα είναι
πολύ
ισχυρότερη. Εν
τω μεταξύ, η
πτώση των
τιμών της
ενέργειας και
η χαμηλή
δραστηριότητα
έχουν
αντισταθμίσει
τον αντίκτυπο
στις τιμές από
την
αναδιάρθρωση
του ΦΠΑ, που
τέθηκε σε ισχύ
τον Ιανουάριο
του 2014. Κατά
συνέπεια, ο πληθωρισμός
(ΕνΔΤΚ)
αναμένεται να
έχει
επιβραδυνθεί στο
0,6% το 2014. Επομένως,
ο πληθωρισμός
το 2013 και το 2014
απεδείχθη
αισθητά
χαμηλότερος
από τον προβλεπόμενο
την άνοιξη του
2013. Το 2015, το ΑΕΠ
προβλέπεται να
αυξηθεί κατά 1,0%,
ενώ ο ΕνΔΤΚ
αναμένεται να
παραμείνει
στάσιμος
(πληθωρισμός 0,0%).
(14)     Το 2013,
το έλλειμμα
της γενικής
κυβέρνησης
ανήλθε στο 4,1% του
ΑΕΠ, πάνω από
τον στόχο του 3,9%
του ΑΕΠ που
καθοριζόταν
στη σύσταση
της 21ης Ιουνίου
2013. Ειδικότερα,
τα δημόσια
έσοδα
επηρεάστηκαν
αρνητικά από
την πολύ
χαμηλότερη από
την
αναμενόμενη ελαστικότητα
των
φορολογικών
εσόδων, παρά τα
μέτρα διακριτικής
ευχέρειας, που
αντιστοιχούν
σε 27 δισ. ευρώ (1,3%
του ΑΕΠ),
σύμφωνα με την
Επιτροπή. Η
δημοσιονομική
προσπάθεια,
όπως μετράται
με την αλλαγή
στο διαρθρωτικό
ισοζύγιο,
ανήλθε σε 1,0% του
ΑΕΠ.
Λαμβανομένων
υπόψη των
διορθώσεων για
τις
αναθεωρήσεις
της δυνητικής
ανάπτυξης και
την υστέρηση
των εσόδων (0,2 ε.μ.
του ΑΕΠ), η
μεταβολή του
διαρθρωτικού
ισοζυγίου για
το 2013 ανήλθε στο 1,2%
του ΑΕΠ. Αυτό
υπολείπεται
της βελτίωσης
κατά 1,3% του ΑΕΠ
που συνέστησε
το Συμβούλιο
στις 21 Ιουνίου 2013,
αν και οριακά.
Με βάση τα
μέτρα διακριτικής
ευχέρειας που
λήφθηκαν στο
σκέλος των
εσόδων και την
εξέλιξη των
συνολικών
δαπανών, σε
σύγκριση με το
σενάριο που
παρουσιάζεται
στη σύσταση
του Συμβουλίου
της 21ης Ιουνίου
2013, η εκ των κάτω
προς τα άνω
εκτίμηση της
δημοσιονομικής
προσπάθειας
ανέρχεται σε -0,1%
του ΑΕΠ, ποσοστό
πάλι ελαφρά
χαμηλότερο από
το 0,0% του ΑΕΠ για
τα συμπληρωματικά
μέτρα που
κρίνονταν
αναγκαία για την
επίτευξη των
δημοσιονομικών
στόχων που
καθορίζονται
στη σύσταση
του
Συμβουλίου.
(15)     Σύμφωνα
με τις
χειμερινές
προβλέψεις της
Επιτροπής του 2015,
το ονομαστικό
έλλειμμα
αναμένεται να
έχει αυξηθεί περαιτέρω
το 2014, παρά τις
σημαντικές
προσπάθειες για
να συγκρατηθεί
η αύξηση των
δημόσιων
δαπανών. Πράγματι,
αναμένεται
εξοικονόμηση
πόρων από τη συνέχιση
του παγώματος
των μισθών
στον δημόσιο
τομέα, τον αντίκτυπο
των
συνταξιοδοτικών
μεταρρυθμίσεων,
και τις
χαμηλότερες
δαπάνες σε
τοπικό
επίπεδο.
Ωστόσο, αυτή
υπολογίζεται
ότι έχει
εξουδετερωθεί
από την αύξηση
της πιστώσεως
φόρου για την
ανταγωνιστικότητα
και την
απασχόληση (CICE), η
οποία, σύμφωνα
με τους κανόνες
του ΕΣΛ 2010,
λογιστικοποιείται
ως δημόσιες
δαπάνες και το
κόστος της
εκτιμάται ότι
θα ανέλθει σε 11 δισ.
ευρώ (0,4% του ΑΕΠ)
το 2014. Στο σκέλος
των εσόδων, η
αναδιάρθρωση
των
συντελεστών
ΦΠΑ, που τέθηκε
σε εφαρμογή
την 1η
Ιανουαρίου,
και ο
διπλασιασμός
του έκτακτου
φόρου
εισοδήματος
εταιρειών, που
καταβάλλεται
από μεγάλες
εταιρείες,
είχαν θετικό αντίκτυπο
στα φορολογικά
έσοδα. Παρά
ταύτα, η χαμηλότερη
από την
αναμενόμενη
αύξηση του
πραγματικού
ΑΕΠ, όπως και ο
χαμηλότερος
πληθωρισμός,
σε συνδυασμό
με την ακόμη
χαμηλή
ελαστικότητα
των
φορολογικών
εσόδων ως προς
το ΑΕΠ, έχουν
επιβαρύνει τα
φορολογικά
έσοδα.
(16)     Το
διαρθρωτικό
έλλειμμα, με
βάση τις
χειμερινές προβλέψεις
της Επιτροπής
του 2015, εκτιμάται
ότι θα μειωθεί
από 3,3% του ΑΕΠ το 2013
σε 2,9% το 2014. Εάν
ληφθούν υπόψη
οι διορθώσεις
για την προς τα
κάτω
αναθεώρηση της
δυνητικής
αύξησης της
παραγωγής (+0,0 ε.μ.
του ΑΕΠ) και των
έκτακτων
εσόδων (+0,2 ε.μ. του
ΑΕΠ), σε
σύγκριση με
τις προβλέψεις
κατά τον χρόνο
έκδοσης της
σύστασης του
Συμβουλίου, η
ετήσια
δημοσιονομική
προσπάθεια για
το 2014 ανέρχεται
στο 0,6% του ΑΕΠ.
Λαμβανομένων
υπόψη των
διορθώσεων για
τις αρνητικές
επιπτώσεις από
τη μετάβαση
στο ΕΣΛ 2010 στο
κόστος των
πληρωτέων
πιστώσεων
φόρου – εξέλιξη
που θεωρείται
εκτός του
πεδίου ελέγχου
της κυβέρνησης
– η εκ των άνω
προς τα κάτω
εκτίμηση της δημοσιονομικής
προσπάθειας
φθάνει στο 0,7% του
ΑΕΠ, δηλαδή
υπολείπεται
ελαφρώς της
συνιστώμενης
προσπάθειας
ύψους 0,8% του ΑΕΠ.
Σε σύγκριση με
το οικονομικό
σενάριο στο
οποίο
βασίζεται η
σύσταση του Συμβουλίου
της 21ης Ιουνίου
2013, τα πρόσθετα
μέτρα εσόδων που
εφαρμόστηκαν,
παράλληλα με
τις εξελίξεις
στο σκέλος των
δαπανών, με
προσαρμογή στο
ΕΣΛ 2010, ανέρχονται
στο 1,1% του ΑΕΠ,
ποσοστό
σύμφωνο με το
επίπεδο που
κρίθηκε
αναγκαίο από
το Συμβούλιο
στις 21 Ιουνίου 2013
(«άνω του 1% του
ΑΕΠ»). Επομένως, η
σωρευτική προσαρμογή
κατά την
περίοδο 2013-2014
ανέρχεται στο 1,9%
του ΑΕΠ, με βάση
τη διορθωμένη
μεταβολή στο
διαρθρωτικό
ισοζύγιο, άρα
υπολείπεται
του 2,1% του ΑΕΠ
που συνέστησε
το Συμβούλιο.
Με βάση την εκτίμηση
εκ των κάτω
προς τα άνω, η
σωρευτική
προσαρμογή
ανέρχεται
οριακά πάνω
από 1,0%, ποσοστό
σύμφωνο με το
επίπεδο που
κρίθηκε
αναγκαίο από
το Συμβούλιο.
(17)     Το
κενό μεταξύ
της εκ των άνω
προς τα κάτω
και της εκ των
κάτω προς τα
άνω εκτίμησης
της δημοσιονομικής
προσπάθειας
απορρέει
κυρίως από την προς
τα κάτω
αναθεώρηση του
πληθωρισμού
από τον Ιούνιο
του 2013.
Ειδικότερα,
για το 2014, η
προβλεπόμενη
αύξηση του
συντελεστή
αποπληθωρισμού
του ΑΕΠ αναθεωρήθηκε
προς τα κάτω
κατά 0,9 ε.μ., στο
χρονικό διάστημα
μεταξύ της
σύστασης του
Συμβουλίου της
21ης Ιουνίου 2013
και των
χειμερινών
προβλέψεων της
Επιτροπής του 2015.
Από τις
πτωτικές
αναθεωρήσεις
στον πληθωρισμό
υπάρχει σοβαρή
επίπτωση στα
φορολογικά έσοδα.
Συγκριτικά, οι
δημόσιες
δαπάνες, οι
οποίες στη Γαλλία
συχνά
διέπονται από
κανόνες που
εγκρίνονται σε
ονομαστικούς
όρους,
επηρεάζονται
λιγότερο από
αναθεωρήσεις
στον
πληθωρισμό
κατά τη
διάρκεια του
έτους. Η
επακόλουθη
επιδείνωση του
ονομαστικού
ισοζυγίου δεν
διορθώνεται
στον
υπολογισμό του
διαρθρωτικού
ισοζυγίου,
όπου
λαμβάνεται
υπόψη μόνον το
κενό παραγωγής
από άποψη
όγκου. Ως εκ
τούτου, η εκ των
άνω προς τα
κάτω εκτίμηση
της
δημοσιονομικής
προσπάθειας
είναι ευαίσθητη
σε
αναθεωρήσεις
στον
πληθωρισμό.
Όσον αφορά τον
δείκτη εκ των
κάτω προς τα
άνω, η απόδοση
των μέτρων
διακριτικής
ευχέρειας που
εγκρίθηκαν το 2014
μπορεί να
θεωρηθεί ότι
έχει
επηρεαστεί
οριακά μόνον
από τον
χαμηλότερο του
αναμενόμενου
πληθωρισμό.
Στον βαθμό που
ορισμένα
στοιχεία
δημόσιων
δαπανών υπό τον
έλεγχο της
κυβέρνησης θα
προσαρμόζονταν
στον
χαμηλότερο
πληθωρισμό, ο
δείκτης εκ των
κάτω προς τα
άνω θα
μπορούσε να
έχει
επηρεαστεί
θετικά. Ωστόσο,
κυρίως λόγω
του παγώματος
που
εφαρμόστηκε σε
μια σειρά δημόσιων
δαπανών το 2014, ο
συνολικός
αντίκτυπος της
προς τα κάτω
αναθεώρησης
του
πληθωρισμού
στην εκ των
κάτω προς τα
άνω εκτίμηση
πιθανότατα θα
ήταν περιορισμένος.

(18)     Συνολικά,
υπό το πρίσμα
των ανωτέρω, τα
διαθέσιμα στοιχεία
δεν επιτρέπουν
να συναχθεί το
συμπέρασμα ότι
δεν υπήρξαν
αποτελεσματικά
μέτρα.
(19)     Ο
δείκτης
δημόσιου
χρέους προς το
ΑΕΠ, που αντιστοιχούσε
στο 78,8% το 2009,
αυξήθηκε
ταχέως έκτοτε
στο 92,2% το 2013. Σύμφωνα
με τις
χειμερινές
προβλέψεις της
Επιτροπής του 2015,
ο δείκτης
χρέους θα
συνεχίσει να
αυξάνεται κατά
την περίοδο
που καλύπτεται
από τις
προβλέψεις,
στο 95,3% το 2014, 97,1% το 2015
και 98,2% το 2016, λόγω
της διατήρησης
σχετικά υψηλών
δημοσιονομικών
ελλειμμάτων
και της
μέτριας
αύξησης του
ονομαστικού
ΑΕΠ. Οι
προσαρμογές
αποθεμάτων-ροών
αναμένεται να
συμβάλλουν
αρνητικά στην
εξέλιξη του
χρέους κατά
την περίοδο
που καλύπτεται
από τις
προβλέψεις.
(20)     Με
βάση τις
χειμερινές
προβλέψεις της
Επιτροπής του 2015,
το ονομαστικό
έλλειμμα
αναμένεται να
φθάσει στο 4,1% του
ΑΕΠ το 2015, σαφώς
πάνω από τον
στόχο του 2,8% του
ΑΕΠ που
καθορίστηκε
στη σύσταση
του Συμβουλίου
της 21ης Ιουνίου
2013, καθώς και την
τιμή αναφοράς 3%
του ΑΕΠ. Η
αξιοσημείωτη
επιδείνωση της
δημοσιονομικής
θέσης, λόγω της
γενικά
ασθενέστερης
κατάστασης της
οικονομίας σε
σχέση με
εκείνη στην
οποία
βασιζόταν η
σύσταση του
Συμβουλίου της
21ης Ιουνίου 2013,
καταδεικνύει
ότι
δικαιολογείται
η έκδοση
αναθεωρημένης
σύστασης προς
τη Γαλλία,
βάσει του
άρθρου 126
παράγραφος 7 της
ΣΛΕΕ, για τον
καθορισμό νέας
προθεσμίας για
τη διόρθωση
του
υπερβολικού
ελλείμματος,
σύμφωνα με τους
κανόνες του
Συμφώνου
Σταθερότητας
και Ανάπτυξης.
(21)     Στις 21
Νοεμβρίου 2014, οι
γαλλικές αρχές
απηύθυναν επιστολή
στην Επιτροπή,
με την οποία η
Γαλλία δεσμεύτηκε
για μια σειρά
διαρθρωτικών
μεταρρυθμίσεων,
με τις οποίες
τίθενται σε
εφαρμογή οι
ειδικές για τη
χώρα συστάσεις
που εκδόθηκαν
από το
Συμβούλιο στις
8 Ιουλίου 2014. Στις 12
Δεκεμβρίου 2014, η
κυβέρνηση δημοσίευσε
ένα πρόγραμμα
μεταρρυθμίσεων,
όπου περιγράφονται
οι
προτεραιότητες
για
μεταρρυθμίσεις
μέχρι το 2017. Αυτό
το πρόγραμμα
μεταρρυθμίσεων
επιβεβαιώθηκε
σε μια
ανακοίνωση
σχετικά με το
εθνικό πρόγραμμα
μεταρρυθμίσεων,
που
δημοσιοποιήθηκε
στις 18
Φεβρουαρίου 2015.
Οι αρχές
παρουσίασαν
επίσης μια
ποσοτικοποίηση
του
αναμενόμενου
μακροοικονομικού
αντικτύπου από
τις κυριότερες
διαρθρωτικές
μεταρρυθμίσεις
που ξεκίνησαν
από το 2012. Οι
κυριότερες μεταρρυθμίσεις
που
περιγράφονται
περιλαμβάνουν,
ιδίως, τη
μείωση του
κόστους
εργασίας μέσω
της CICE και
επιπρόσθετες
μειώσεις των
εργοδοτικών
εισφορών
κοινωνικής
ασφάλισης,
μέσω της «pacte de responsabilité et de
solidarité»(σύμφωνο
ευθύνης και
αλληλεγγύης).
Τα μέτρα αυτά αναμένεται
να συμβάλουν
στην τόνωση
της ανάπτυξης
και στη
βελτίωση της
διατηρησιμότητας
των δημόσιων
οικονομικών
και δεν θα
πρέπει,
επομένως, να
καταργηθούν.
Ωστόσο,
προκειμένου να
υπάρξει συνολικός
αντίκτυπος από
τις μειώσεις
του κόστους εργασίας
θα απαιτηθούν
συμπληρωματικές
μεταρρυθμίσεις
της αγοράς
εργασίας για
τη μείωση των
μισθολογικών
δυσκαμψιών.
Μεταξύ των
επιπρόσθετων μεταρρυθμίσεων
που παρουσιάστηκαν
από την
κυβέρνηση
συγκαταλέγονται,
μεταξύ άλλων, η
μεταρρύθμιση
του
συνταξιοδοτικού
συστήματος το 2014,
μέτρα για τη
μεταρρύθμιση
της τοπικής
αυτοδιοίκησης,
για τη
βελτίωση του
επιχειρηματικού
περιβάλλοντος
και για την
αύξηση του
ανταγωνισμού
στον τομέα των
υπηρεσιών.
Ειδικότερα, με
το νομοσχέδιο
για την
ανάπτυξη και
την οικονομική
δραστηριότητα
αντιμετωπίζονται
προβλήματα
ανταγωνισμού
για τα νομικά
επαγγέλματα,
ανοίγει ο
τομέας των
μεταφορών με
πούλμαν,
μειώνονται τα
εμπόδια για
την είσοδο στο
λιανικό
εμπόριο και
χαλαρώνουν οι
κανόνες για
την
κυριακάτικη
εργασία. Συν
τοις άλλοις, το
νομοσχέδιο
προβλέπει
επίσης τη
μεταρρύθμιση
των διαδικασιών
σε διαφορές
που αφορούν
ατομική απόλυση.
Συνολικά, οι
διαρθρωτικές
μεταρρυθμίσεις
που άρχισαν
από το 2013
αναμένεται να
συμβάλουν στην
οικονομική
ανάπτυξη και
στη
μακροπρόθεσμη
διατηρησιμότητα
των δημόσιων
οικονομικών.
Παρά ταύτα, ο
ποσοτικός προσδιορισμός
από πλευράς
των αρχών ότι
οι μεταρρυθμίσεις
αυτές θα
ενισχύσουν το
ΑΕΠ κατά 3,3 ε.μ.
έως το 2020 είναι
μάλλον
υπερεκτιμημένος.
(22)     Οι
πληροφορίες
και οι
δεσμεύσεις που
δόθηκαν από τις
γαλλικές αρχές
σχετικά με τις
διαρθρωτικές μεταρρυθμίσεις
κινούνται προς
τη σωστή
κατεύθυνση, με
γνώμονα τις
απαιτήσεις που
σκιαγραφούνται
στην
ανακοίνωση της
Επιτροπής COM(2015) 12,
της 13ης
Ιανουαρίου 2015, με
τίτλο
«Αξιοποίηση
στο έπακρο της
ελαστικότητας
στο πλαίσιο
των υφιστάμενων
κανόνων του
Συμφώνου
Σταθερότητας
και Ανάπτυξης»,
προκειμένου να
είναι σε θέση η
Γαλλία να επωφεληθεί
από παράταση
της προθεσμίας
για τη διόρθωση
του
υπερβολικού
ελλείμματος
κατά περισσότερο
από ένα έτος.
Ωστόσο, στην
ανακοίνωσή της
με τίτλο
«Ευρωπαϊκό
Εξάμηνο 2015:
Αξιολόγηση των
αναπτυξιακών
προκλήσεων,
πρόληψη και
διόρθωση των
μακροοικονομικών
ανισορροπιών
και
αποτελέσματα
των εμπεριστατωμένων
επισκοπήσεων
βάσει του
κανονισμού (ΕΕ)
αριθ. 1176/2011», η
Επιτροπή
επισήμανε την
περιορισμένη
ανταπόκριση
της Γαλλίας σε
προηγούμενες
συστάσεις υπό
το πρίσμα των
μακροοικονομικών
ανισορροπιών,
και κατέληξε
στο συμπέρασμα
ότι η Γαλλία
έχει υπερβολικές
ανισορροπίες
που απαιτούν
ειδική
παρακολούθηση
και
αποφασιστική
δράση
πολιτικής. Η
Επιτροπή θα
εξετάσει, τον
Μάιο,
λαμβάνοντας
υπόψη το
επίπεδο φιλοδοξίας
του εθνικού
προγράμματος
μεταρρυθμίσεων
και άλλων
δεσμεύσεων που
θα έχουν
υποβληθεί έως
την ημερομηνία
αυτή, αν θα
προτείνει στο
Συμβούλιο να
εκδώσει συστάσεις,
σύμφωνα με το
άρθρο 7
παράγραφος 2
του κανονισμού
(ΕΚ) αριθ. 1176/2011,
όπου
διαπιστώνει
την ύπαρξη
υπερβολικής
ανισορροπίας
και συνιστά
στη Γαλλία να
λάβει
διορθωτικά
μέτρα, τα οποία
θα καθορίζονται
σε σχέδιο
διορθωτικών
ενεργειών. Οι
διαρθρωτικές
μεταρρυθμίσεις
είναι
απαραίτητες
όχι μόνον για
την
αντιμετώπιση
των
υπερβολικών
ανισορροπιών
και την
ενίσχυση της
δυνητικής
ανάπτυξης, αλλά
και για την
εξασφάλιση της
διατηρησιμότητας
των δημόσιων
οικονομικών.
(23)     Η
παραχώρηση στη
Γαλλία ενός
επιπλέον
έτους, που αποτελεί
τον κανόνα
σύμφωνα με τον
κανονισμό (ΕΚ) αριθ. 1467/97
του
Συμβουλίου, θα
ήταν
υπερβολική
απαίτηση στο
σημερινό
δυσμενές
οικονομικό
περιβάλλον,
καθώς θα
απαιτούσε μέση
ετήσια
βελτίωση του
διαρθρωτικού
ισοζυγίου το 2015
και το 2016 πάνω
από το 1,0% του ΑΕΠ,
πράγμα που
υπερβαίνει τη
μέση ετήσια
προσπάθεια την
οποία
συνέστησε το
Συμβούλιο,
στις 21 Ιουνίου 2013,
για την
περίοδο 2013-2015. Με
βάση τις
χειμερινές προβλέψεις
της Επιτροπής
του 2015, η εν λόγω
προσαρμογή θα
είχε πολύ
αρνητική επίπτωση
στην ανάπτυξη,
τόσο το 2015 όσο
και το 2016. Ως εκ
τούτου, και
λαμβάνοντας
υπόψη τα
προγράμματα
διαρθρωτικών
μεταρρυθμίσεων
που ανακοίνωσε
η Γαλλία και το
ακόμη
αναμενόμενο
εθνικό
πρόγραμμα
μεταρρυθμίσεων,
σύμφωνα με την
προαναφερόμενη
ανακοίνωση της
13ης Ιανουαρίου
2015, φαίνεται ορθό
να παραταθεί η προθεσμία
για τη Γαλλία,
προκειμένου να
τερματίσει την
κατάσταση
υπερβολικού
ελλείμματος,
κατά δύο έτη. Οι
γαλλικές αρχές
θα πρέπει να
εξασφαλίσουν
ότι τόσο οι
εγκριθείσες
όσο και οι
προγραμματισμένες
μεταρρυθμίσεις
θα εφαρμοστούν
πλήρως και,
όπου χρειάζεται,
θα ενισχυθούν.
Σύμφωνα με την
προαναφερόμενη
ανακοίνωση της
13ης Ιανουαρίου
2015, σε περίπτωση
που η Γαλλία
δεν υλοποιήσει
ένα φιλόδοξο
πρόγραμμα μεταρρυθμίσεων,
η Επιτροπή θα
θεωρήσει το
γεγονός αυτό
επιβαρυντικό
παράγοντα κατά
την αξιολόγηση
της ανάληψης
αποτελεσματικής
δράσης ως
απόκριση στην
παρούσα
σύσταση.
(24)     Η
παραχώρηση στη
Γαλλία δύο
επιπλέον ετών
θα συνεπάγεται
στόχους για το
ονομαστικό έλλειμμα,
4,0% του ΑΕΠ για το
2015, 3,4% του ΑΕΠ για
το 2016 και 2,8% του ΑΕΠ
για το 2017. Η
βασική ετήσια
βελτίωση του
διαρθρωτικού
δημοσιονομικού
ισοζυγίου θα
είναι 0,5% του ΑΕΠ
το 2015, 0,8% του ΑΕΠ το 2016
και 0,9% το 2017.
Συνεπώς, για το
2015, η προσαρμογή
θα είναι κατά 0,2
ε.μ. υψηλότερη
από την
αναμενόμενη
βελτίωση στο
διαρθρωτικό
ισοζύγιο,
ύψους 0,3% του ΑΕΠ,
με βάση τις
χειμερινές
προβλέψεις της
Επιτροπής του 2015.
Σύμφωνα με το
βασικό σενάριο
για το 2015 και το 2016,
με βάση τις
χειμερινές
προβλέψεις της
Επιτροπής του 2015,
τα μέτρα που
λαμβάνονται υπόψη
στο σκέλος των
εσόδων
υπολογίζεται
να ανέλθουν
στο 0,1% και -0,1% του
ΑΕΠ,
αντιστοίχως.
Για το 2017, τα
μέτρα διακριτικής
ευχέρειας που
περιλαμβάνονται
στις
διευρυμένες
προβλέψεις
ανέρχονται σε -0,2%
του ΑΕΠ. Μεταξύ
αυτών
συγκαταλέγονται
η εξαγγελθείσα
κατάργηση της contribution
sociale de solidarité des sociétés
(εταιρική
κοινωνική
συνεισφορά
αλληλεγγύης),
καθώς και η
σταδιακή
μείωση του
νόμιμου
συντελεστή φόρου
εισοδήματος
εταιρειών.
(25)     Για
να επιτευχθούν
οι
δημοσιονομικοί
στόχοι, είναι
σημαντικό να
υλοποιήσουν
πλήρως οι
αρχές τα ήδη
εξαγγελθέντα
μέτρα για το 2015
και να
προσδιορίσουν,
να εγκρίνουν
και να
εφαρμόσουν
ταχέως
επιπρόσθετα
μέτρα που
χρειάζονται
για την
επίτευξη των
δημοσιονομικών
στόχων το 2015, το 2016
και το 2017.
Συγκεκριμένα,
αναμένεται
ακόμη να
προσδιοριστούν,
για το 2016 και το 2017,
τα περισσότερα
από τα μέτρα
στα οποία
βασίζεται η
δέσμευση που ανελήφθη
από τη Γαλλία
να μειώσει την
προβλεπόμενη
εξέλιξη των
δημόσιων
δαπανών κατά 50
δισ. ευρώ έως το
2017. Σε γενικές
γραμμές, η
κατάσταση θα
πρέπει να
παρακολουθείται
εκ του
σύνεγγυς και οι
αρχές θα
πρέπει να
είναι έτοιμες
να λάβουν διορθωτικά
μέτρα, σε
περίπτωση
υπέρβασης των
δαπανών ή
χαμηλότερης
της
αναμενόμενης
απόδοσης των
μέτρων
διακριτικής
ευχέρειας στο
σκέλος των
εσόδων,
ΕΞΕΔΩΣΕ
ΤΗΝ ΠΑΡΟΥΣΑ
ΣΥΣΤΑΣΗ:
(1)
Η Γαλλία
οφείλει να
θέσει τέλος
στην παρούσα
κατάσταση
υπερβολικού
ελλείμματος το
αργότερο έως το
2017.
(2)
Η Γαλλία
θα πρέπει να
επιτύχει τον
στόχο για ονομαστικό
έλλειμμα ύψους
4,0% του ΑΕΠ το 2015, 3,4%
του ΑΕΠ το 2016 και 2,8%
του ΑΕΠ το 2017, ο
οποίος συνάδει
με τη βελτίωση
του
διαρθρωτικού
ισοζυγίου κατά
0,5% του ΑΕΠ το 2015, 0,8%
του ΑΕΠ το 2016 και 0,9%
του ΑΕΠ το 2017. Για
τον σκοπό
αυτόν θα
απαιτηθούν
πρόσθετα μέτρα
ύψους 0,2% του ΑΕΠ
το 2015, 1,2% του ΑΕΠ το 2016
και 1,3% του ΑΕΠ το
2017, με βάση τις
διευρυμένες
χειμερινές
προβλέψεις της
Επιτροπής του 2015.
(3)
Η Γαλλία
θα πρέπει να
εφαρμόσει
πλήρως τα ήδη
εγκριθέντα
μέτρα για το 2015
και να
εξασφαλίσει,
μέχρι το τέλος
Απριλίου 2015,
πρόσθετη
δημοσιονομική
προσπάθεια,
όπως ορίζεται
στην παράγραφο
2. Για τον σκοπό
αυτό, θα
απαιτηθεί να
προσδιοριστούν,
να εγκριθούν
και να εφαρμοστούν
επιπρόσθετα
διαρθρωτικά
μέτρα
διακριτικής
ευχέρειας, που
να ισοδυναμούν
με το 0,2% του ΑΕΠ,
για τη γεφύρωση
του χάσματος
με τη
συνιστώμενη
βελτίωση του
διαρθρωτικού
ισοζυγίου κατά
0,5% του ΑΕΠ για το
2015.
(4)
Η Γαλλία
θα πρέπει να
εντείνει τις
προσπάθειες για
τον εντοπισμό
δυνατοτήτων
εξοικονόμησης
σε όλους του
υποτομείς της
γενικής
κυβέρνησης,
μεταξύ άλλων στον
τομέα της
κοινωνικής
ασφάλισης και
σε επίπεδο
τοπικής
αυτοδιοίκησης,
και να
χρησιμοποιήσει
όλα τα έκτακτα
έσοδα για τη
μείωση του
ελλείμματος.
Τα μέτρα
δημοσιονομικής
εξυγίανσης θα
πρέπει να
εξασφαλίζουν
μόνιμη
βελτίωση του
διαρθρωτικού
ισοζυγίου της γενικής
κυβέρνησης και
δεν πρέπει να
είναι επιβαρυντικά
όσον αφορά τη
βελτίωση της
ανταγωνιστικότητας
της γαλλικής
οικονομίας.
(5)
Το
Συμβούλιο
θέτει ως
προθεσμία την
10η Ιουνίου 2015 για
τη λήψη
αποτελεσματικών
μέτρων από τη
γαλλική κυβέρνηση
και, σύμφωνα με
το άρθρο 3
παράγραφος 4α
του κανονισμού
(ΕΚ) αριθ. 1467/97 του
Συμβουλίου,
για την
υποβολή
αναλυτικής
έκθεσης
σχετικά με τη
στρατηγική
εξυγίανσης που
προβλέπεται
για την
επίτευξη των
στόχων. Η
Γαλλία θα πρέπει
να υποβάλει
αναλυτική
έκθεση για i) τα
επιπρόσθετα
διαρθρωτικά
μέτρα
διακριτικής
ευχέρειας, που
αντιπροσωπεύουν
το 0,2% του ΑΕΠ, τα
οποία εγκρίθηκαν
για να
διασφαλιστεί η
επίτευξη της
συνιστώμενης
βελτίωσης του
διαρθρωτικού
ισοζυγίου το 2015·
και ii) τα βασικά
δημοσιονομικά
μέτρα που
παρουσιάστηκαν
για την
επίτευξη των
στόχων το 2016 και
το 2017. Ο «Loi de programmation des finances publiques» (νόμος
για τον
προγραμματισμό
των δημόσιων
οικονομικών)
θα πρέπει να
επικαιροποιηθεί
ώστε να αντικατοπτρίζει
τη νέα πορεία
προσαρμογής.
Θα πρέπει να
υποβάλλεται
από τις
γαλλικές
αρχές, πριν από
τη λήξη της
προθεσμίας, εκ
των προτέρων
ανεξάρτητη
αξιολόγηση των
βασικών μέτρων
στήριξης της
προσαρμογής
για το 2016 και το 2017.
(6)
Η Γαλλία
θα πρέπει να
υποβάλλει
έκθεση στην
Επιτροπή και
στην
Οικονομική και
Δημοσιονομική Επιτροπή,
όπως
απαιτείται
βάσει του
άρθρου 10 του κανονισμού
(ΕΕ) αριθ. 473/2013 του
Συμβουλίου,
σύμφωνα με τις
προδιαγραφές
που ορίζονται
στον
κατ’ εξουσιοδότηση
κανονισμό (ΕΕ)
αριθ. 877/2013 της
Επιτροπής. Η
έκθεση θα
πρέπει να
υποβληθεί για
πρώτη φορά έως
τις 10
Δεκεμβρίου 2015
και, στη
συνέχεια, σε
εξαμηνιαία
βάση. Στις
εκθέσεις που
υποβάλλονται
στις 10 Δεκεμβρίου
θα πρέπει να
υποβάλλεται
αναφορά για το
επικαιροποιημένο
σχέδιο
δημοσιονομικού
προγράμματος
σε συνάρτηση
με τη γνώμη της
Επιτροπής για
το σχέδιο
δημοσιονομικού
προγράμματος
για το 2016. Στην έκθεση
της 10ης Ιουνίου
θα πρέπει να
επικαιροποιούνται
και να
εξειδικεύονται
περαιτέρω οι
αναλυτικές
πληροφορίες
για τα
συγκεκριμένα
δημοσιονομικά
μέτρα που
προβλέπονται ή
που έχουν ήδη
ληφθεί, προκειμένου
να επιτευχθούν
οι
συνιστώμενες
βελτιώσεις του
διαρθρωτικού
ισοζυγίου κατά
το επόμενο
έτος και να
διασφαλιστεί η
έγκαιρη και
διατηρήσιμη
διόρθωση του
υπερβολικού
ελλείμματος
έως την
ταχθείσα προθεσμία.

Η Γαλλία
υποβάλλει
έκθεση σχετικά
με το πρόγραμμα
μεταρρυθμίσεων
το οποίο
παρουσιάστηκε
στην ανακοίνωση
που
δημοσιοποιήθηκε
στις 18
Φεβρουαρίου 2015,
και το οποίο
στη συνέχεια
πρόκειται να
συμπληρωθεί περαιτέρω
με το εθνικό
πρόγραμμα
μεταρρυθμίσεων,
το οποίο
πρέπει να
εφαρμόζεται
αυστηρά ούτως
ώστε να
βελτιώσει τις
προοπτικές
ανάπτυξης και
να συμβάλει
στη μακροπρόθεσμη
διατηρησιμότητα
των δημόσιων
οικονομικών.
Είναι
σημαντικό να
υποστηριχθεί η
δημοσιονομική
εξυγίανση με
την υλοποίηση
εκτενών και
φιλόδοξων
διαρθρωτικών
μεταρρυθμίσεων,
σύμφωνα με τις
συστάσεις που
απηύθυνε το
Συμβούλιο στη
Γαλλία στο
πλαίσιο του
Ευρωπαϊκού
Εξαμήνου, και
ιδίως εκείνες
που συνδέονται
με τη
διαδικασία
μακροοικονομικών
ανισορροπιών.
Η
παρούσα
σύσταση
απευθύνεται
στη Γαλλική
Δημοκρατία.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               Όλα τα
έγγραφα που
αφορούν τη
διαδικασία
υπερβολικού
ελλείμματος
της Γαλλίας
είναι
διαθέσιμα στην
ακόλουθη
διεύθυνση: http://ec.europa.eu/economy_finance/economic_governance/sgp/deficit/countries/france_en.htm.
[2]               ΕΕ L 209 της 2.8.1997, σ.
6.